pythainlp/thai-wiki-dataset-v4 huggingface dataset:
เซตะกุเบียว

เซตะกุเบียว (; โรมาจิ: "Zeitakubyō") เป็นสตูดิโออัลบั้มชุดแรกของวงดนตรีญี่ปุ่น วันโอเคร็อก ออกจำหน่ายเมื่อวันที่ 21 พฤศจิกายน ค.ศ. 2007 อัลบั้มนี้ติดชาร์ตออริคอนประจำสัปดาห์ในอันดับที่ 15 และติดชาร์ตนานถึง 22 สัปดาห์
บีมออฟไลต์

บีมออฟไลต์  เป็นสตูดิโออัลบั้มชุดที่ 2 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 28 พฤษภาคม ค.ศ. 2008 อัลบั้มนี้ติดชาร์ตประจำสัปดาห์ของออริคอนด้วยอันดับที่ 17 และคงอยู่ในชาร์ตนาน 6 สัปดาห์
คันโจเอฟเฟกต์

คันโจเอฟเฟกต์ (; โรมาจิ: "Kanjō efekuto") เป็นสตูดิโออัลบั้มชุดที่ 3 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 12 พฤศจิกายน ค.ศ. 2008 อัลบั้มนี้ติดชาร์ตอันดับที่ 13 ในชาร์ตออริคอนประจำสัปดาห์ และติดชาร์ตเป็นเวลา 15 สัปดาห์ "คันโจเอฟเฟกต์"เป็นอัลบั้มสุดท้ายที่ปรากฎอเล็กซ์ โอะนิซะวะ ในฐานะมือกีตาร์นำ
ซอ-ชเวแคะ

มังรายกะยอฉะวา ซอ-ชเวแคะ  พระนามภาษาไตคือ "Sao Hswe Kaew" (ၸဝ်ႈသႂၺ်ႇၵႅဝ်ႈ) เป็นเจ้าเมืองแปร (เมืองประเทศราชสำคัญของอาณาจักรอังวะ) ระหว่าง ค.ศ. 1417–1422 และระหว่าง ค.ศ. 1442–1446 พระองค์นับเป็นเจ้าเมืองหรืออุปราชแห่งเมืองแปรเพียงพระองค์เดียวที่ดำรงพระยศมากกว่า 1 สมัย
พระชนม์ชีพช่วงต้น.
ซอ-ชเวแคะเป็นพระโอรสองค์โตใน Saw Min Pu กับผู้ว่าราชการ Thinkhaya of Pagan พระองค์สืบเชื้อสายจากเชื้อพระวงศ์พุกามทั้งสองฝั่ง พระองค์มีพระกนิษฐาสองพระองค์ คือ พระนางโซ่มี่นวิมะละเดวีแห่งหงสาวดีกับพระนางอตุลสิริมหาราชเทวีแห่งอังวะ และพระอนุชาสองพระองค์ คือ ผู้บัญชาการ Uzana แห่งกองทหารม้าภาคใต้ และผู้ว่าราชการ Thinkhaya แห่ง Sagu.
พงศาวลี.
ตารางข้างล่างคือพงศาวลีตามที่ปรากฏในพงศาวดาร"มหาราชวงศ์ ฉบับหอแก้ว" โดยอิงจากคำจารึกร่วมสมัยที่พระนางอตุลสิริมหาราชเทวีแห่งอังวะทรงให้เขียน พระองค์เป็นลูกพี่ลูกน้องของพระเจ้าฝรั่งมังฆ้องแห่งอังวะ
หมายเหตุ.
<templatestyles src="Reflist/styles.css" />
พระครูพิพัฒน์ศีลคุณ (พูน โสวณฺโณ)

พระครูพิพัฒน์ศีลคุณ (หลวงพ่อพูน โสวณฺโณ) อดีตเจ้าอาวาสวัดตาลล้อม และอดีตเจ้าคณะตำบลแสนสุข เกจิดังของตำบลแสนสุข อำเภอเมืองชลบุรี จังหวัดชลบุรี ท่านพระพระเกจิดังของเมืองชลรูปหนึ่งที่ได้รับการนิมนต์ ในจำนวน 108 องค์ทั่วประเทศ ให้ไปร่วมพิธีรพุทธาภิเษกครั้งประวัติศาสตร์ ณ วัดราชบพิธ กรุงเทพฯ เมื่อปี พ.ศ. 2481 
ท่านเป็นพระที่มีความรู้ความสามารถ เป็นพระหมอดู หมอยา และน้ำมนต์ที่ขึ้นชื่อลือชาว่าขลังองค์หนึ่ง ประชาชนทั้งใกล้และไกลต่างแวะเวียนมาให้ท่านช่วยขจัดปัดเป่าประพรมน้ำพระพุทธมนต์โดยตลอด ท่านเป็นพระปฏิบัติดีปฏิบัติชอบพัฒนาวัดตาลล้อม จนมีความเจริญรุ่งเรือง หลวงพ่อพูนท่านเห็นความสำคัญของการศึกษาจึงได้สร้างโรงเรียนวัดตาลล้อม (พูนราษฎร์อำรุง) ขึ้นเมื่อปี พ.ศ. 2476 เพื่อให้ลูกเหลนมีที่ศึกษาเล่าเรียนหนังสือ
ประวัติ.
ท่านมีนามว่า " พูน " นามสกุล " อินทรมังคละ " ท่านเป็นบุตรของท่าน ขุนคลังอินทร์ กับนางมงคล อินทรมังคละ ท่านเกิดที่บ้านท้ายดอน ตำบลเหมือง (บางพระ) อำเภอเมืองชลบุรี จังหวัดชลบุรี ท่านเกิดเมื่อวันที่ 24 ตุลาคม พ.ศ. 2433 ตรงกับวันศุกร์ ขึ้น 11 เดือน 11 ปีกุน
 เมื่ออายุได้ 12 ปี ไปเรียนหนังสือไทย เป็นศิษย์ของพระสุน 2 ปี พระขวัญ 2 ปี โดยเป็นลูกศิษย์ของวัดแจ้งเจริญดอน ตำบลแสนสุข อำเภอเมืองชลบุรี จังหวัดชลบุรี 
หลังจากนั้น ได้ไปอยู่กับหลวงบุรัตถคามบดี ที่บ้านบางพระ จังหวัดชลบุรี และย้ายตามคุณหลวงไปอยู่ที่อำเภอศรีราชา เข้ารับราชการเป็นเสมียนประจำอำเภอศรีราชา อยู่ 1 ปี จากนั้นได้ย้ายมาอยู่บางพระ เป็นเสมียนโรงงานยี่กงษีสุรา อยู่ 1 ปี ครั้นอายุได้ 20 ปีบริบูรณ์ ได้ลาออกจากงาน
อุปสมบท.
หลวงพ่อพูน ท่านเข้าอุปสมบท ที่พัทธสีมา ณ วัดตาลล้อม เมื่อวันเสาร์ที่ 16 กรกฎาคม พ.ศ. 2453 เวลา 14.00 น. โดยมี
-พระอุปัชฌาย์จั่น วัดเสม็ด ตำบลเสม็ด อำเภอเมืองชลบุรี จังหวัดชลบุรี เป็นพระอุปัชฌาย์
- พระอาจารย์เล็ก วัดแจ้งเจริญดอน ตำบลแสนสุข อำเภอเมืองชลบุรี จังหวัดชลบุรี เป็นพระกรรมวาจาจารย์
ท่านได้รับฉายาทางธรรมว่า " โสวณฺโณ "
เมื่ออุปสมบทแล้วได้อยู่จำพรรษา ณ วัดตาลล้อม เป็นเวลา 2 พรรษา จากนั้นในเดือนธันวาคม พ.ศ. 2454 ท่านได้ย้ายไปจำพรรษาอยู่ที่วัดราษฎร์ศรัทธา (วัดท้ายดอน) ตำบลแสนสุข อำเภอเมืองชลบุรี จังหวัดชลบุรี ครั้นถึงวันที่ 5 ธันวาคม พ.ศ. 2459 คณะอุบาสกอุบาสิกาวัดตาลล้อม ได้ไปกราบนิมนต์ท่านกลับมาดำรงตำแหน่งเจ้าอาวาสวัดตาลล้อม เพื่อพัฒนาวัดตาลล้อม
มรณภาพ.
 วันศุกร์ที่ 4 เมษายน พ.ศ. 2495 ปีมะโรง พระครูพิพัฒน์ศีลคุณ (หลวงพ่อพูน โสวณฺโณ) เจ้าอาวาสวัดตาลล้อม ท่านได้มรณภาพลงที่กุฏิ ณ วัดตาลล้อม รวมสิริอายุได้ 61 ปี 7 เดือน พรรษาที่ 42
ต่อมาปี พ.ศ. 2506 คณะศิษย์ได้ร่วมกันจัดหล่อรูปเหมือนท่านขึ้น เมื่อวันเสาร์ที่ 2 กุมภาพันธ์ พ.ศ. 2506
ซังเคียวเรเฟอเรนซ์

ซังเคียวเรเฟอเรนซ์  เป็นสตูดิโออัลบั้มชุดที่ 5 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 5 ตุลาคม ค.ศ. 2011
ซิงเกิลที่มีเพลงชื่อ "รี:เมก" ได้นำไปใช้ในโฆษณาของบริษัทเระโกะโชะกุ ซึ่งเป็นบริษัทในเครือเอเว็กซ์กรุป ขณะที่อีกเพลง "โนสแกด์" ได้นำไปใช้ในวิดีโอเกม "" ส่วนเพลง "ลอสต์แอนด์ฟาวด์" ได้นำไปประกอบภาพยนตร์ "มิโลโครซ์: อะเลิฟสตอรี" (Milocrorze: A Love Story)
<templatestyles src="การอ้างอิง/styles.css"/>A ชื่อของเพลง "C.h.a.o.s.m.y.t.h." มาจากตัวอักษรขึ้นต้นชื่อเพื่อนของพวกเขา
มังมหาแห่งแปร

มังมหา  เป็นเจ้าเมืองแปรใน ค.ศ. 1422 ถึง 1429 เขาเป็นผู้บัญชาการกองทัพช้างแห่งกองทัพอาณาจักรอังวะ ก่อนได้รับการแต่งตั้งต่อจากพ่อตา มังรายกะยอฉะวาที่ 2 แห่งแปร ให้เป็นเจ้าเมืองแปร ใน ค.ศ. 1429 เขาได้รับการแต่งตั้งให้ดำรงตำแหน่งเจ้าเมืองซะกุ๊โดยพระเจ้าโม่ญี่นตะโด้
หมายเหตุ.
<templatestyles src="Reflist/styles.css" />
สนามกีฬาเครสตอฟสกี

สนามกีฬาเครสตอฟสกี  ชื่ออย่างเป็นทางการ สนามกีฬาเซนต์ปีเตอส์เบิร์ก หรือ เซนิตอารีนา เป็นสนามกีฬาที่มีหลังคาเปิด-ปิดได้ ตั้งอยู่ทางตะวันตกของเกาะเครสตอฟสกี ในเซนต์ปีเตอส์เบิร์ก ประเทศรัสเซีย ปัจจุบันเป็นสนามเหย้าของสโมสรฟุตบอลเซนิตเซนต์ปีเตอส์เบิร์ก สนามกีฬาแห่งนี้เปิดใช้งานในปี ค.ศ. 2017 เพื่อรองรับฟีฟ่าคอนเฟเดอเรชันส์คัพ 2017 กำหนดการเดิมจะต้องสร้างเสร็จในปี ค.ศ. 2008 แต่ก็เลื่อนไปหลายครั้ง จนกระทั่งได้เปิดใช้งานจริงในปี ค.ศ. 2017 สรุปในเดือนพฤษภาคม ค.ศ. 2017 สนามกีฬาล่าช้ากว่ากำหนด 518% และใช้เงินเกินงบประมาณ 548% สนามกีฬามีความจุ 67,000 ที่นั่ง สนามแห่งนี้ถูกเรียกว่า สนามกีฬาเซนต์ปีเตอส์เบิร์ก ในการแข่งขันฟีฟ่าคอนเฟเดอเรชันส์คัพ 2017 และฟุตบอลโลก 2018. 
จากค่าใช้จ่ายในการก่อสร้าง 1.1 พันล้านดอลลาร์สหรัฐ ทำให้เป็นหนึ่งในสนามกีฬาที่แพงที่สุดเท่าที่เคยมีการก่อสร้างมา
ภาพรวม.
สถาปัตยกรรมสนามที่ชนะการประกวด คือรูปแบบ "ยานอวกาศ" ออกแบบโดย คิโชะ คุโระคะวะ โดยเป็นการนำเอาแบบของโตโยต้าสเตเดียมในเมืองโทะโยะตะ ประเทศญี่ปุ่น มาปรับให้ใหญ่ขึ้น สนามกีฬาถูกสร้างขึ้นในที่เดียวกับสนามกีฬาคีรอฟที่ถูกรือถอนไป
ในเดือนมกราคม ค.ศ. 2009 "เดอะเซนต์ปีเตอส์เบิร์กไทม์" รายงานว่าโครงการนี้จะได้รับเงินทุนเพิ่ม แต่จะสลับไปสร้างตึกระฟ้าแทน ทำให้นครต้องเข้ามาเจรจา หลังจากที่กัซปรอมปฏิเสธที่จะลงทุนสร้างสนามกีฬา
วันที่ 25 กรกฎาคม ค.ศ. 2016 ผู้รับเหมา อินซ์ทรานสตรอย-Spb กล่าวว่า นครล้มเหลวในการจ่ายเงินค่าสร้างสนาม 1 พันล้านรูเบิล (หรือ 15.8 ล้านดอลลาร์สหรัฐ) ทำให้สัญญาการก่อสร้างต้องหยุดลงชั่วคราว ต่อมาวันที่ 1 สิงหาคม เกิดพายุและน้ำท่วมสนาม
ปลายเดือนสิงหาคม ค.ศ. 2016 ผู้รับเหมารายใหม่อย่างเมโทรสตรอย ได้กลับมาทำการก่อสร้างใหม่อีกครั้ง
การแข่งขันนัดแรกที่สนามแห่งนี้ เกิดขึ้นในรัสเซียนพรีเมียร์ลีก นัดระหว่างสโมสรฟุตบอลเซนิตเซนต์ปีเตอส์เบิร์กกับสโมสรฟุตบอลอูรัล เมื่อวันที่ 22 เมษายน ค.ศ. 2017 ผู้ทำประตูแรกที่สนามแห่งนี้คือ บรานิสลาฟ อีวานอวิช
ต่อมาวันที่ 17 มิถุนายน ค.ศ. 2017 นัดแรกของฟีฟ่าคอนเฟเดอเรชันส์คัพ 2017 จัดขึ้นที่สนามแห่งนี้ โดยเป็นแข่งขันในกลุ่ม A ระหว่างเจ้าภาพ รัสเซีย พบนิวซีแลนด์
และในวันที่ 2 กรกฎาคม ค.ศ. 2017 การแข่งขันนัดชิงชนะเลิศ ระหว่างชิลีกับเยอรมนี ก็จัดขึ้นที่สนามแห่งนี้ และเป็นนัดที่มีผู้ชมมากที่สุดของการแข่งขัน
 ภาพของสนามในการแข่งขันฟีฟ่าคอนเฟเดอเรชันส์คัพ 2017 นัดชิงชนะเลิศ
 ภาพของสนาม ก่อนที่การแข่งขันฟีฟ่าคอนเฟเดอเรชันส์คัพ 2017 นัดชิงชนะเลิศ จะเริ่มต้นขึ้น
การแข่งขัน.
ฟุตบอลชิงแชมป์แห่งชาติยุโรป 2020.
เมื่อวันที่ 19 กันยายน ค.ศ. 2014 ยูฟ่าประกาศว่าสนามแห่งนี้ จะใช้จัดการแข่งขันฟุตบอลชิงแชมป์แห่งชาติยุโรป 2020 ทั้งหมด 4 นัด ได้แก่ รอบแบ่งกลุ่ม 3 นัด และรอบก่อนรองชนะเลิศอีก 1 นัด
อัคบาร์สอะเรนา

<ns>0</ns>
 <revision>
 <parentid>10347804</parentid>
 <timestamp>2023-05-17T13:00:12Z</timestamp>
 <contributor>
 <username>Siam2019</username>
 </contributor>
 <comment>แก้ไขลิงก์เสียและปรับปรุงเพิ่ม</comment>
 <origin>10752208</origin>
 <model>wikitext</model>
 <format>text/x-wiki</format>
อัคบาร์สอะเรนา  อดีตมีชื่อว่า คาซันอะเรนา  เป็นสนามกีฬาในคาซัน ประเทศรัสเซีย สร้างเสร็จในเดือนกรกฎาคม ค.ศ. 2013 และเป็นสนามเหย้าของสโมสรฟุตบอลรูบินคาซันในรัสเซียนพรีเมียร์ลีก สนามแห่งนี้มีจอภาพ LED ด้านหน้าสนามที่ใหญ่ที่สุดในทวีปยุโรป
ภาพรวม.
อัคบาร์สอะเรนา เป็นสนามในพิธีเปิดและปิดของกีฬามหาวิทยาลัยโลกฤดูร้อน 2013, กีฬาทางน้ำชิงแชมป์โลก 2015 และฟีฟ่าคอนเฟเดอเรชันส์คัพ 2017 และจะใช้จัดแข่งขันฟุตบอลโลก 2018 สนามมีความจุประมาณ 45,379 ที่นั่ง สร้างขึ้นเพื่อแทนที่สนามกีฬากลางคาซัน
สถาปัตยกรรมออกแบบโดยปอปปูลัส นักออกแบบหลัก ดามอน ลาเวลเล กล่าวว่า สนามแห่งนี้มีการสะท้อนถึงสถานที่และวัฒนธรรมท้องถิ่นได้เป็นอย่างดี
ไต่ระห่ำนรก

ไต่ระห่ำนรก (อังกฤษ: "Cliffhanger") เป็นภาพยนตร์อเมริกันในปี ค.ศ. 1993 กำกับโดย เรนนี ฮาร์ลิน นำแสดงโดย ซิลเวสเตอร์ สตอลโลน, จอห์น ลิธโกว์, ไมเคิล รูกเกอร์, จานีน เทอร์เนอร์, เร็กซ์ ลินน์, พอล วินฟิลด์ และราล์ฟ เวต
เนื้อเรื่องย่อ.
หลังจากการสูญเสียเพื่อนพ้องของเขาในช่วงฤดูใบไม้ตกที่น่าเวทนา 4,000 ฟุตสมัยก่อน กาเบ วอล์คเกอร์ แล้วก็หุ้นส่วนของเขา ฮาล ทัคเกอร์ ได้รับการเรียกให้กลับไปที่จุดสุดยอดเดียวกันเพื่อช่วยเหลือกรุ๊ปนักไต่เขาที่ถูกขังเพียงแต่เพื่อจะทำความเข้าใจว่านักปีนป่ายเขากำลังลักขโมยจี๋ กำลังมองหากล่องที่เต็มไปด้วยเงิน
สงครามพันธุ์ขย้ำ

สงครามพันธุ์ขย้ำ (อังกฤษ: Wolves) เป็นภาพยนตร์แคนาดาในปี ค.ศ. 2014 กำกับโดย เดวิด เฮย์เตอร์ นำแสดงโดย ลูคัส ทิล, เจสัน โมโมอา, เมอร์ริตต์ แพตเตอร์สัน, จอห์น ไพเพอร์-เฟอร์กูสัน, สตีเฟน แม็คแฮ็ตตี้, เคทลิน ลีบ, เจนนิเฟอร์ เฮล
เนื้อเรื่องย่อ.
เคย์เดน ริชาร์ด พระเอกของเรื่อง เด็กหนุ่มวัย 18 ที่เพียบพร้อมแทบทุกอย่าง แต่ในค่ำคืนหนึ่งทุกสิ่งทุกอย่างก็ต้องเปล­ี่ยนไป เมื่อเขาฟื้นขึ้นมาพบว่าพ่อแม่ของตัวเองถู­กฆาตกรรม และพบว่าตัวเองสามารถเปลี่ยนร่างเป็นหมาป่า เขาจึงทิ้งทุกสิ่งทุกอย่างเอาไว้เบื้องหลัง เพื่อค้นหาว่าเกิดอะไรขึ้นกับเขาและพ่อแม่ เบาแสะก็ได้นำเขามายังเมือง ลูไพน์ ริช ที่ซึ่ง คอนเนอร์ มนุษย์หมาป่าสุดโหด และเป็นผู้นำพวกเลือดบริสุทธิ์ กำลังทำสงครามกับ จอห์น โทลเลอร์แมน ผู้นำของพวกเลือดผสม ที่สาบานว่าจะปกป้องกับทุกคนจากมนุษย์หมาป­่า
ไม่นานหลังจากอาศัยอยู่ในเมืองนี้ เคย์เดน ก็ตกหลุมรักกับ แองเจลิน่า หญิงสาวปริศนาในเมือง ที่บอกกับเขาว่า สงครามที่จะต้องเกิดขึ้นโดยไม่สามารถหลีกเ­ลี่ยงได้... เมื่ออดีตของครอบครัว เคย์เดน ถูกเปิดเผยขึ้นมา ตัวตนและชะตาชีวิตของเขาก็ชัดเจนมากขึ้น เช่นเดียวกับพลังในตัวเขาที่จะช่วยหยุดยั้­งทุกสิ่งทุกอย่างที่กำลังจะเกิดขึ้นในเมือ­งแห่งนี้
รายชื่อผลงานของจีเฟรนด์

รายชื่อผลงานของวงจีเฟรนด์ โดยหลังจากเปิดตัวในปี 2558 พวกเธอได้ออกสตูดิโออัลบั้มเต็ม 1 อัลบั้ม มินิอัลบั้ม 5 อัลบั้ม และอัลบั้มรีแพ็คเกจอีก 1 อัลบั้ม โดยเพลงเปิดตัวของพวกเธอคือ Glass Bead (ฮันกึล : 유리구슬) ในอัลบั้ม Season of Glass
พระนางธัมมเทวีแห่งอังวะ

พระนางธัมมเทวีแห่งอังวะ (ประสูติ Medaw Chit Pwa ) เป็นพระอัครมเหสีของพระเจ้าชเวน่านจ่อชีน แห่งอังวะ พระนางอภิเษกกับพระเจ้าชเวน่านจ่อชีน เมื่อเดือนมีนาคม ค.ศ. 1502 นอกจากนี้พระนางยังเป็นพระปัยยิกา (ทวด) ของนะฉิ่นเหน่าง์แห่งตองอู (ครองราชย์ ค.ศ. 1609–10)
โดดเดี่ยวผู้น่ารัก 2

โดดเดี่ยวผู้น่ารัก 2 ตอน หลงในนิวยอร์ค หรือ โดดเดี่ยวผู้น่ารัก 2  เป็นภาพยนตร์อเมริกันแนวคริสมาสต์ ตลก ที่ออกฉายในปี ค.ศ. 1992 กำกับโดย คริส โคลัมบัส เขียนบทโดย จอห์น ฮิวจ์ส เป็นภาคต่อจาก"โดดเดี่ยวผู้น่ารัก" (1990) นำแสดงโดย แม็กเคาเลย์ คัลกิน โจ เพสซิ ดาเนียล สเติร์น จอห์น เฮิร์ด ทิม เคอร์รี เบรนดา ฟริกเกอร์ และ แคทเธอรีน โอฮารา และจัดจำหน่ายโดย ทเวนตีท์เซนจูรีสตูดิโอส์
เนื้อเรื่องย่อ.
ความสับสนวุ่นวายของครอบครัว แม็คคาลิสเตอร์ ได้เริ่มขึ้นอีกครั้ง เมื่อทุกคนจะต้องเตรียมตัวเดินทางไปพักผ่อนช่วงคริสต์มาสที่ฟลอริด้าด้วย ความรีบร้อนทำให้เควินพลัดหลงกับครอบครัว แต่ก็สามารถเดินทางไปถึงที่หมาย แต่ไม่มีครอบครัวของเขาอยู่ด้วย และก็ไม่ใช่เมืองที่เขากำลังจะไป ใช่แล้วมันคือนิวยอร์ค การผจญภัยได้เริ่มต้นอีกครั้งด้วยเหตุบังเอิญ เมื่อแฮร์รี่่และเมิร์ฟคู่โจรแสบมาปรากฏตัวที่เมืองนิวยอร์ค หลังจากหลบออกมาจากคุก และแล้วทั้้งสามก็ได้อวดชั้นเชิงและฝีมือกันอีกครั้ง ในบ้านร้างที่มีกับดัก ของเควินรออยู่มากมายลองดูซิว่าคราวนี้ เควินจะรอดจากเงื้อมมือของ 2 โจรได้อย่างไร
ยึดเมืองแหวกมิติ

ยึดเมืองแหวกมิติ  เป็นภาพยนตร์ฮ่องกงที่ออกฉายในปี ค.ศ. 2010 นำแสดงโดย กัว ฟู่เฉิง, ซู ฉี, คอลลิน โจว, จาง จิ้งชู, แจ็คกี้ วู กำกับโดย เฉิน มู่เซิ่ง
เนื้อเรื่องย่อ.
เรื่องราวของเมืองที่เต็มไปด้วยผู้คนที่มีความแตกต่างกันอย่างชัดเจนในด้านมืดและด้านสว่าง 2 มนุษย์ทรงพลังที่เผอิญไปรับสารพิษเข้าร่างกาย โดยคนหนึ่งทำหน้าที่มนุษย์จอมพลังฝ่ายธรรมะ ในขณะที่อีกคนหนึ่งคือฝ่ายอธรรมที่ต้องการทำลายล้างเมืองทั้งเมือง การรับมือมนุษย์จอมพลังฝ่ายอธรรมว่ายากแล้ว ยังต้องคอยหลบหลีกทีมเฉพาะกิจที่ตั้งขึ้น เพื่อล่ากลุ่มมนุษย์จอมพลังอีกต่างหาก แล้วชะตากรรมครั้งนี้ของทั้งคู่จะเป็นอย่างไรต้องรอพิสูจน์กัน
กระสุนเดนตาย

กระสุนเดนตาย (อังกฤษ: Bullet to the Head) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2012 กำกับโดย วอลเตอร์ ฮิล นำแสดงโดย ซิลเวสเตอร์ สตอลโลน, ซุง กัง, ซาราห์ ชาฮิ, แอดิวาเล แอคินูเย-อากบาเจ, คริสเตียน สเลเทอร์, เจสัน โมโมอา
เนื้อเรื่องย่อ.
เจมส์ โบโนโม นักฆ่ามือเก๋าจากนิวออร์ลีนส์อดีตทหารเรือ ที่ต้องเข้ามาร่วมมือกับ เทย์เลอร์ คว็อน เจ้าหน้าที่ตำรวจจากวอชิงตัน ดี.ซี. หลังจากที่คู่หูของพวกเขาถูกสังหารด้วยนํ้ามือของ คีแกน อาชญากรอดีตทหารรับจ้างสุดเหี้ยมโหดและแก๊งของเขา ทำให้การล้างแค้นและการล่าระหํ่าเมืองเริ่มต้นขึ้น
วาเรซี

วาเรซี (ละติน "Baretium", archaic , "Varés" ใน วาเรซีโน) เป็นนครและเทศบาลทางทิศเหนือ-ตะวันตกในแคว้นลอมบาร์เดีย ทางตอนเหนือของประเทศอิตาลี อยู่ห่างจากมิลานทางเหนือ 55 กม. วาเรซีเป็นเมืองหลวงของจังหวัดวาเรซี เมืองมีผลิตสินค้าเครื่องหนัง ถุงเท้า รองเท้า สิ่งทอ
วัสลุย

วัสลุย  เป็นนครในประเทศโรมาเนีย เป็นเมืองประวัติศาสตร์ในมอลดาเวีย เมืองมีคนตั้งถิ่นฐานตั้งแต่ยุคหินใหม่ ได้พัฒนาเป็นเมืองตั้งแต่ศตวรรษที่ 14 เมืองถูกเผาราบเป็นหน้ากลอง ในปี ค.ศ. 1439 และ 1440 เมื่อชาวตาตาร์เข้ารุุกรานมอลดาเวีย ความสำคัญสูงสุดของเมืองวัสลุยเกิดขึ้นในศตวรรษที่ 15 เมื่อได้รับเป็นเมืองหลวงที่ 2 ของมอลดาเวีย ในรัชสมัยพระเจ้าสตีเฟนที่ 3 แห่งมอลดาเวีย (ปกครอง 1457-1504) 
จากการสำรวจสำมะโนประชากรปี 2011 เมืองมีประชากร 55,407 คน เป็นเมืองใหญ่เป็นอันดับ 40 ของโรมาเนีย
นัททิงบัตทีฟส์

<ns>0</ns>
 <revision>
 <parentid>7519071</parentid>
 <timestamp>2024-11-18T11:46:19Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11949277</origin>
 <model>wikitext</model>
 <format>text/x-wiki</format>
นัททิงบัตทีฟส์  เป็นวงออลเทอร์นาทิฟร็อกสัญชาติอังกฤษ ก่อตั้งวงในปี ค.ศ. 2012 ที่เซาท์เอ็น-ออน-ซี เอสเซกซ์ วงประกอบด้วยสมาชิกคือ นักร้องนำและมือกีตาร์ คอเนอร์ เมสัน, มือกีตาร์ โจ แลงริดจ์-บราวน์, มือกีตาร์และมือคีย์บอร์ด ดอมินิก เครก, มือเบส ฟิลิป เบรก และมือกลอง เจมส์ ไพรซ์ ในปี ค.ศ. 2014 พวกเขาได้เซ็นสัญญากับค่ายอาร์ซีเอเรเคิดส์ แนวเพลงของวงมักเปรียบเทียบกับวงอย่าง ฟาลส์, เดอะเนเบอร์ฮูด และซีวิลทไวไลต์
เจบีเจ

เจบีเจ ((JBJ)) เป็นวงบอยแบนด์ของเกาหลีใต้ ซึ่งประกอบด้วยสมาชิก 6 คนที่เคยเข้าร่วมรายการรายการเรียลลิตี้"พรอดิวซ์ 101 ซีซั่นที่ 2" ของช่องเอ็มเน็ตใน ปี ค.ศ. 2017 กลุ่มนี้บริหารงานโดย เฟฟเอนเตอร์เนทนเมนต์ ในขณะที่ CJ E&M ดูแลการผลิตและวางจำหน่ายของกลุ่ม วงนี้เดบิวต์อย่างเป็นทางการเมื่อวันที่ 18 ตุลาคม ค.ศ. 2017 พวกเขาจัดคอนเสิร์ตครั้งสุดท้ายในวันที่ 22 เมษายน ค.ศ. 2018 และยุบวงในวันที่ 30 เมษายน ค.ศ. 2018
ประวัติ.
ก่อนหน้านี้สมาชิกทุกคนเคยเข้าร่วมแข่งขันในรายการ Produce 101 Season 2 ในปี 2017 หลังจบรายการ สมาชิกไม่ติดอันดับ TOP 11คน ทำให้แฟนๆเรียกร้องให้เดบิวต์โปรเจกต์(ในฝัน)นี้ขึ้นมา โดยวางตัวสมาชิกไว้ 7 คนคือ แทฮยอน , เคนตะ, ซังกยุน , ยงกุก , ฮยอนบิน , ดงฮัน และ คิมแทดง
จนกระทั่ง FAVE Entertainment ภายใต้ความดูแลของ LOEN Entertainment และ CJ E&M ได้เจรจาติดต่อกับทางต้นสังกัดของเด็กฝีกและเดบิวต์โปรเจกต์นี้ขึ้นมา โดยมีสัญญาเป็นระยะเวลา 7 เดือนแต่น่าเสียดายที่คิมแทดงมีปัญหาเรื่องข้อตกลงกับทางค่ายต้นสังกัด ทำให้ JBJ เดบิวต์เพียงแค่ 6 คน
30 เมษายน 2561 คือวันสุดท้ายของโปรเจกต์ JBJ ก่อนที่แต่ละคนจะแยกย้ายกลับค่ายเดิมของตนเอง
ฟุจิวะระ โนะ โมะโระซะเนะ

ฟุจิวะระ โนะ โมะโระซะเนะ (#เปลี่ยนทาง , 1042 – 14 มีนาคม 1101) ผู้สำเร็จราชการของญี่ปุ่นและผู้นำ ตระกูลฟุจิวะระ ระหว่างปลาย ยุคเฮอัง เขาเป็นที่รู้จักในชื่อ เคียวโงกุ โดะโนะ หรือ โกะ-อุจิ โดะโนะ เขาดำรงตำแหน่ง เซ็สโซและคัมปะกุ เป็นเวลา 20 ปีโดยดำรงตำแหน่ง เซ็สโซ จาก ค.ศ. 1075 ถึง 1086 ระหว่างรัชสมัย จักรพรรดิชิระกะวะ และจาก ค.ศ. 1094 ถึง 1099 ระหว่างรัชสมัยของ จักรพรรดิโฮะริกะวะ และ คัมปะกุ จาก ค.ศ. 1086 ถึง 1094 ระหว่างรัชสมัยของ จักรพรรดิโฮะริกะวะ
เขาเป็นบุตรชายของ ฟุจิวะระ โนะ โยะริมิชิ และ ฟุจิวะระ โนะ กิชิ (ชื่อจริงของเธอไม่มีใครทราบจนทุกวันนี้) ธิดาของ ฟุจิวะระ โนะ ทะเนะนะริ เป็นหลานปู่ของ ฟุจิวะระ โนะ มิชินะงะ
ดวงตาสัพพัญญู

ดวงตาสัพพัญญู หรือ พระเนตรแห่งพระญาณสอดส่อง  หรือ พระเนตรรู้แจ้งของพระเจ้า  เป็นสัญลักษณ์รูปตามีรังสีแสงหรือรัศมี (glory) รายล้อมและปกติมีรูปสามเหลี่ยมครอบอีกทีหนึ่ง สัญลักษณ์นี้เป็นตัวแทนของพระเนตรของพระเป็นเจ้าที่สอดส่องมนุษยชาติ (หรือสัพพัญญูแห่งพระเป็นเจ้า)
ดีสโตน

ดีสโตน  หรือกลุ่มบริษัทดีสโตน เป็นบริษัทผู้ผลิตยางรถยนต์ของคนไทยรายใหญ่ที่สุดในประเทศโดยส่งออกสินค้าไปยังต่างประเทศมากกว่า 120 ประเทศทั่วโลก ประกอบด้วย 5 โรงงานหลักได้แก่ บริษัท ดีสโตน จำกัด, บริษัท ดีรับเบอร์ จำกัด, บริษัท ดีสโตน อินเตอร์เนชั่นเนล จำกัด, บริษัทสวิซซ์-วัน คอร์ปอเรชั่น จำกัด และบริษัท สยามทรัค เรเดียล จำกัด โดยโรงงานทั้ง 5 แห่งนั้นตั้งอยู่ที่เทศบาลนครอ้อมน้อย จังหวัดสมุทรสาคร และ อำเภอบางเลน จังหวัดนครปฐม
ประวัติ.
กลุ่มบริษัทดีสโตนได้ถือกำเนิดขึ้นมาด้วยการมองการณ์ไกลในตลาดอุตสาหกรรมยาง ที่ขณะนั้นมีผู้ประกอบการจากต่างชาติเพียงไม่กี่รายในการผูกขาดตลาดการผลิตยางรถยนต์ในประเทศไทย ดีสโตนจึงได้ถือกำเนิดขึ้นมาด้วยเหตุผลที่ต้องการจะผลิตยางที่มีคุณภาพ ก่อตั้งโดย สุวิทย์ วงศาริยวานิช เมื่อปีพ.ศ. 2520 โดยเริ่มก่อตั้งโรงงานดีสโตน จำกัด เป็นแห่งแรกที่เทศบาลนครอ้อมน้อย โดยผลิตยางผ้าใบรถบรรทุกและยางมอเตอร์ไซด์เป็นหลัก
ปัจจุบันดีสโตนมีผลิตภัณฑ์มากมายเพื่อตอบโจทย์ความต้องการของตลาดต่างๆ เช่น ยางเรเดียลสำหรับรถยนต์ส่วนบุคคล, ยางเรเดียลรถบรรทุก, ยางมอเตอร์ไซด์และจักรยาน, ยางผ้าใบในรถบรรทุก เป็นต้น
การตลาด.
ดีสโตนเคยเป็นผู้สนับสนุนทีมฟุตบอลในไทยลีกวันคือทีม นครราชสีมา เอฟซี และทีมจากไทยลีกทูคือทีม นครปฐม ยูไนเต็ด เอฟซี ในฤดูกาล 2016-2017 และในปีพ.ศ. 2558 ดีสโตนได้เป็นผู้สนับสนุนภาพยนตร์ Fast & Furious 7 และ Fast 8 ในปี พ.ศ. 2560 ตามลำดับ
ทางด่วนในประเทศฟิลิปปินส์

ทางด่วนในประเทศฟิลิปปินส์ เป็นระบบทางหลวงที่ควบคุมการเข้าถึงที่ควบคุมโดยกรมโยธาธิการและทางหลวง ซึ่งประกอบด้วยทางด่วนและทางหลวงมาตรฐานสูงตามภูมิภาคทั้งหมดในประเทศฟิลิปปินส์ ทางหลวงมาตรฐานสูงดังกล่าว หมายถึง ทางหลวงที่ให้บริการจราจรในระดับสูงโดยสามารถใช้ความเร็วและมีความปลอดภัยในการเดินทาง เพื่อที่จะสนับสนุนกิจกรรมทางเศรษฐกิจและสังคม ทางด่วนในประเทศฟิลิปปินส์เป็นถนนที่เก็บค่าผ่านทางหลายช่องจราจร ซึ่งดูแลรักษาโดยบริษัทเอกชนภายใต้สัปทานจากรัฐบาล ส่วนทางหลวงมาตรฐานสูงตามภูมิภาคเป็นทางหลวงที่ควบคุมการเข้าถึงเช่นกัน แต่ทำหน้าที่เป็นทางเสริมให้กับทางด่วน
ทางด่วนในประเทศฟิลิปปินส์มีระยะทางทั้งหมด ในปี ค.ศ. 2015 และจะขยายเพิ่มเติมเป็น ภายในปี ค.ศ. 2020 และ ภายในปี ค.ศ. 2030 ตามแผนแม่บทที่เสนอโดยองค์การความร่วมมือระหว่างประเทศแห่งญี่ปุ่น ในปี ค.ศ. 2010
ทางด่วนในประเทศฟิลิปปินส์ประกอบด้วยทางหลวงที่ควบคุมการเข้าถึงจำนวน 10 สาย ที่เชื่อมต่อเมโทรมะนิลาไปยังจังหวัดในลูซอนเหนือและลูซอนใต้ ปัจจุบัน ทางด่วนทั้งหมดยังไม่เชื่อมต่อกัน แต่จะเป็นแผนในอนาคตที่จะเชื่อมต่อกันเป็นโครงข่าย
ระบบการกำหนดหมายเลข.
ตามระบบการกำหนดหมายเลขของกรมโยธาธิการและทางหลวง ป้ายทางด่วนนั้นเป็นป้ายห้าเหลี่ยมสีเหลือง และมีตัวรหัสสีดำ นำหน้าด้วยตัวอักษร "E" ย่อมาจาก "Expressway" แล้วตามด้วยหมายเลข
ในปี ค.ศ. 2015 ระบบทางด่วนในประเทศฟิลิปปินส์ประกอบด้วยเส้นทางดังต่อไปนี้ 
ทางหลวงสายเอเชีย.
ทางหลวงเอเชียสาย 26 หรือทางหลวงสายแพน-ฟิลิปปินส์  มีเส้นทางผ่านทางด่วน 2 สายในประเทศฟิลิปปินส์
อิ้นหลี่

กั๋วจวิ้นหวัง (#เปลี่ยนทาง , 24 มีนาคม 1697 – 21 มีนาคม 1738) พระนามเดิมเมื่อแรกประสูติคือ อิ้นหลี่ พระราชโอรสองค์ที่ 17 ของ จักรพรรดิคังซี ที่ประสูติจาก พระอัครชายาฉุนอี้ฉิน สกุลเฉินอีกทั้งยังเป็นพระราชอนุชาต่างพระมารดาของ จักรพรรดิยงเจิ้ง เมื่อจักรพรรดิยงเจิ้งขึ้นสืบราชบัลลังก์ต่อจากจักรพรรดิคังซีพระราชบิดาพระองค์ได้ให้พระเชษฐาและพระอนุชาเปลี่ยนพระนามองค์ชายอิ้นหลี่จึงเปลี่ยนพระนามเป็น ยฺหวิ่นหลี่
พระประวัติ.
องค์ชายอิ้นหลี่ประสูติเมื่อวันที่ 24 มีนาคม ค.ศ. 1697 ในราชสกุล อ้ายซินเจว๋หลัว เป็นพระราชโอรสองค์ที่ 17 ของ จักรพรรดิคังซี ส่วนพระมารดาของพระองค์คือ พระอัครชายาฉุนอี้ฉิน จากสกุลเฉิน
ใน ค.ศ. 1722 พระเชษฐาองค์ที่ 4 ของพระองค์, อิ้นเจิ้น ได้ขึ้นสืบราชบัลลังก์ภายหลังการสวรรคตของพระราชบิดาตามประวัติศาสตร์รู้จักกันในพระนาม จักรพรรดิยงเจิ้ง องค์ชายอิ้นหลี่จึงต้องเปลี่ยนพระนามเป็น องค์ชายยฺหวินหลี่ เพราะคำว่า "อิ้น" ใน อิ้นหลี่ ไปพ้องกับคำว่า อิ้น ในพระนามเดิมของจักรพรรดิยงเจิ้งคือ "อิ้นเจิ้น" ในเดือนเมษายนปีเดียวกันองค์ชายยฺหวินหลี่ได้รับพระราชทานพระอิสริยยศเป็น กั๋วจวิ้นหวังขั้น 2 
ในเดือนกุมภาพันธ์ ค.ศ. 1728 องค์ชายยฺหวินหลี่ได้รับการเลื่อนพระอิสริยยศเป็น กั๋วจวิ้นหวังขั้น 1 หลังจากนั้นจึงได้เข้ารับราชการใน กรมความลับทหาร พร้อมกับได้รับภารกิจสำคัญคือการคุ้มครอง ดาไล ลามะ องค์ที่ 7 กลับไปยังทิเบตทำให้พระองค์ได้อุปถัมภ์และศึกษา ศาสนาพุทธแบบทิเบต
เมื่อจักรพรรดิยงเจิ้งประชวรหนักใกล้สวรรคตองค์ชายยฺหวินหลี่ได้ตอบรับและสนับสนุนองค์รัชทายาทให้ขึ้นสืบราชบัลลังก์, องค์ชายหงลี่ จักรพรรดิยงเจิ้งเสด็จสวรรคตใน ค.ศ. 1735 และสืบราชบัลลังก์โดยองค์ชายหงลี่ซึ่งในประวัติศาสตร์รู้จักในพระนาม จักรพรรดิเฉียนหลง
ละครโทรทัศน์.
ที่ช่องทีวีบี ในเรื่องจอมจักรพรรดิเฉียนหลง มีอิ้นหลี่ในเรื่อง คนนำแสดงนั่นก็คือ เซี่ย เสียน ในเนื้อเรื่องเทียบเป็นอา ขององค์ชายหงลี่ ตรงตามประวัติศาสตร์ แต่ในเนื้อเรื่องพระองค์ทรงต่อต้านเฉียนหลงแบบลับๆ สุดท้ายก่อกบฏกับองค์ชายหงจาน (ในเรื่องรับบทเป็นบุตรของกั๋วจวิ้นหวัง) แต่องค์ชายหงจานและหน่วยปืนไฟของพระองค์เป็นสายสืบจากในวัง สุดท้ายกั๋วจวิ้นหวังฆ่าตัวตายเพราะชิงบัลลังก์ไม่สำเร็จ
ฟิโลโซฟีออฟมิราเคิล

ฟิโลโซฟีออฟมิราเคิล (#เปลี่ยนทาง , ,) เป็นอัลบั้มเปิดตัวของนักร้องชาวรัสเซีย วีตัส ออกจำหน่ายในปี ค.ศ. 2001 อัลบั้มนี้เป็นที่นิยมกันอย่างกว้างขวางในกลางปี ค.ศ. 2011 หลังจากที่เพลง "เดอะเซเวนท์เอลลีเมนต์" หรือที่ถูกเรียกกันว่า 'นักร้องแปลกชาวรัสเซีย' และเพลง "โอเปรา 2" ได้รับความนิยมในหลายปีก่อนหน้านั้น ตามที่รายงาน อัลบั้มมียอดจำหน่ายอย่างน้อย 3.5 ล้านชุดในเฉพาะประเทศจีน เพลงทั้งหมดประพันธ์และร่วมประพันธ์โดยวีตัส ยกเว้นเพลง "Prelude" ที่ประพันธ์โดย Dmitri Plachkovsky อัลบั้มนี้ได้บันทึกโดยนักดนตรีเบื้องหลังหลายท่าน รวมถึงเวียนนาซิมโฟนี นิตยสาร"นีออน" (#เปลี่ยนทาง ,) ได้อธิบายถึงอัลบั้มนี้ว่าเป็นอัลบั้มที่ "สด ดั้งเดิม ใหม่ และน่าสนใจ"
ช้าง เอฟเอคัพ 2561

การแข่งขันฟุตบอล ช้าง เอฟเอคัพ ฤดูกาล 2561 เป็นการแข่งขันไทยเอฟเอคัพ ฤดูกาลที่ 23 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบแบ่งกลุ่ม รวมไปถึง การแข่งขันชิงถ้วยไทยแลนด์ แชมเปี้ยนส์ คัพ กับทีมแชมป์โตโยต้า ไทยลีก ต่อไป
ผลการแข่งขัน.
รอบคัดเลือก.
รอบคัดเลือกสำหรับทีมที่ได้ลงเล่นใน ไทยลีก 2 ฤดูกาล 2561, ไทยลีก 3 ฤดูกาล 2561, ไทยลีก 4 ฤดูกาล 2561 และ ไทยลีก อเมเจอร์ ทัวร์นาเมนต์ 2561. รอบคัดเลือกได้มีการจับสลากขึ้นเมื่อวันที่ 21 มีนาคม พ.ศ. 2561 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 4 เมษายน พ.ศ. 2561.
รอบ 64 ทีมสุดท้าย.
รอบ 64 ทีมสุดท้ายได้มีการจับสลากขึ้นเมื่อวันที่ 30 พฤษภาคม พ.ศ. 2561 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 27 มิถุนายน พ.ศ. 2561.
รอบ 32 ทีมสุดท้าย.
รอบ 32 ทีมสุดท้ายจะประกอบไปด้วย 30 สโมสรที่มาจากทีมชนะเลิศของรอบแรกที่ผ่านเข้ารอบดังนี้ 13 ทีมจาก ไทยลีก 2561, 7 ทีมจาก ไทยลีก 2 2561, 4 ทีมจาก ไทยลีก 3, 5 ทีมจาก ไทยลีก 4 และ 1 ทีมจาก ไทยลีก อเมเจอร์ลีก. และเมื่อช่วงบ่ายของวันที่ 29 มิถุนายน พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 32 ทีมสุดท้าย. ทุกนัดในรอบนี้จะจัดขึ้นในวันที่ 4 กรกฎาคม พ.ศ. 2561.
รอบ 16 ทีมสุดท้าย.
รอบ 16 ทีมสุดท้ายจะประกอบไปด้วย 16 สโมสรที่มาจากทีมชนะเลิศของรอบสองที่ผ่านเข้ารอบดังนี้ 8 ทีมจาก ไทยลีก 2561, 4 ทีมจาก ไทยลีก 2 2561, 1 ทีมจาก ไทยลีก 3 และ 3 ทีมจาก ไทยลีก 4. และเมื่อช่วงบ่ายของวันที่ 13 กรกฎาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 16 ทีมสุดท้าย. ทุกนัดในรอบนี้จะจัดขึ้นในวันที่ 25 กรกฎาคม พ.ศ. 2561.
รอบ 8 ทีมสุดท้าย.
รอบ 8 ทีมสุดท้ายจะประกอบไปด้วย 8 สโมสรที่มาจากทีมชนะเลิศของรอบ 16 ทีมสุดท้ายที่ผ่านเข้ารอบดังนี้ 5 ทีมจาก ไทยลีก 2561, 2 ทีมจาก ไทยลีก 2 2561 และ 1 ทีมจาก ไทยลีก 3. และเมื่อช่วงบ่ายของวันที่ 26 กรกฎาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 8 ทีมสุดท้าย. ทุกนัดในรอบนี้จะจัดขึ้นในวันที่ 1 สิงหาคม พ.ศ. 2561.
รอบรองชนะเลิศ.
รอบรองชนะเลิศจะประกอบไปด้วย 4 สโมสรที่มาจากทีมชนะเลิศของรอบ 8 ทีมสุดท้ายที่ผ่านเข้ารอบดังนี้ 3 ทีมจาก ไทยลีก 2561 และ 1 ทีมจาก ไทยลีก 2 2561. และเมื่อช่วงบ่ายของวันที่ 23 สิงหาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบรองชนะเลิศ. ทุกนัดในรอบนี้จะจัดขึ้นในวันที่ 26 กันยายน พ.ศ. 2561.
 "ณ วันที่ 27 ตุลาคม พ.ศ. 2561"
นิวคาสเซิล (รัฐนิวเซาท์เวลส์)

นิวคาสเซิล (อาวาบากัล:) เป็นพื้นที่เขตมหานครและเมืองที่มีประชากรมากเป็นอันดับ 2 ในรัฐนิวเซาท์เวลส์ ประเทศออสเตรเลีย ซึ่งรวมพื้นที่รัฐบาลท้องถิ่นนิวคาสเซิลและเลกแมคไควร์
เอลียากีม ม็องกาลา

เอลียากีม ออนส์ ม็องกาลา (เกิด 13 กุมภาพันธ์ ค.ศ. 1991) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งเซ็นเตอร์แบ็กให้กับบาเลนเซียและทีมชาติฝรั่งเศส 
ม็องกาลาเกิดในประเทศฝรั่งเศส แต่ย้ายไปประเทศเบลเยียมตั้งแต่วัยเยาว์ เขาเริ่มต้นเส้นทางอาชีพกับสโมสร Standard Liège และย้ายไปปอร์ตูในปี ค.ศ. 2011 ซึ่งเขาสามารถพาทีมคว้าแชมป์ปรีไมราลีกา ก่อนที่จะย้ายไปแมนเชสเตอร์ซิตีในปี ค.ศ. 2014 ด้วยค่าตัว 32 ล้านปอนด์
เขาลงเล่นให้กับทีมชาติฝรั่งเศสนัดแรกเมื่อวันที่ 6 มิถุนายน ค.ศ. 2013 ในนัดที่พบกับอุรุกวัย เขายังติดทีมชาติในการแข่งขันฟุตบอลโลก 2014 ที่ประเทศบราซิล และฟุตบอลชิงแชมป์แห่งชาติยุโรป 2016 ที่ประเทศบ้านเกิดของเขาเอง
กระสวยแซงเวลา

กระสวยแซงเวลา (อังกฤษ: The Time Machine) เป็นภาพยนตร์ไซไฟสัญชาติอเมริกา สร้างขึ้นเมื่อปี ค.ศ. 2002 กำกับโดย ไซมอน เวลส์, กอร์ เวอร์บินสกี นำแสดงโดย กาย เพียร์ซ, ซาแมนธา มัมบา, มาร์ก แอ็ดดี้, เซียนน่า กิลเลอร์รี่ย์, พิลลิดา ลอว์, อลัน ยัง, ออร์ลันโด โจนส์, เจเรมี ไอเอินส์
เนื้อเรื่องย่อ.
นักวิทยาศาสตร์จอมประดิษฐ์ อเล็กซานเดอร์ ฮาร์ทเดอเจน มีความตั้งใจอันแรงกล้า ที่จะพิสูจน์ความเป็นไปได้ในการเดินทางข้ามเวลา และกลับกลายเป็นความมุ่งมั่น จากการสูญเสียคนรัก เอ็มมา ที่ผลักดันให้เขาต้องการกลับไปแก้ไขอดีต ในวันที่เกิดเหตุ ตลอด 4 ปีให้หลัง เขาตัดตัวเองออกจากโลกภายนอก ท่ามกลางความหวาดวิตกของเพื่อนสนิท ศาสตราจารย์ เดวิด ฟิลบี้ และ แม่บ้านผู้จงรักภักดี มิสซิสวัตชิต ฟิลบี้กับมิสซิสวัตชิต ไม่มีวันเห็นสิ่งที่ครอบงำจิตใจอเล็กซานเดอร์ หรือแม้แต่จะคิดว่า เขาจะประสบความสำเร็จ ในการสร้างเครื่องเดินทางข้ามเวลา และถึงแม้ว่าเขาจะสามารถย้อนกลับไป เพื่อจะแก้ไขเหตุการณ์นั้น มิช้าเขาก็ได้เรียนรู้ความจริงที่ร้ายกาจว่าอดีตมิอาจเปลี่ยนแปลงได้ เขาจึงคาดเดาว่า บางทีอนาคตอาจมีคำตอบที่เขาเฝ้าค้นหา อเล็กซานเดอร์จึงกลับไปใช้เครื่อง และเดินทางอีกครั้งไปยังปี 2030 ณ ที่ซึ่งเขาได้พบกับ วอกซ์ ภาพคอมพิวเตอร์ 3 มิติ ซึ่งถูกโปรแกรมให้ตอบคำถามทุกอย่างให้กับทุกเรื่อง เมื่ออเล็กซานเดอร์ได้พบกับวอกซ์ เขากลับเต็มไปด้วยคำถาม แต่ก่อนที่เขาจะได้กลับมายังโลกปัจจุบัน ภัยพิบัติแห่งอนาคตได้ส่งเขาไปอีก 800,000 ปีข้างหน้า ที่นั่นเขาได้พบกลุ่มแห่งหน้าผาชนเผ่าอีลอย และ มาร่า กับน้องชายของเธอ คาเลน ผู้ได้ให้ที่พำนักแก่เขา และกลายเป็นเพื่อน และครูของเขาในโลกอันแปลกใหม่ อีลอยเป็นชนเผ่าที่ดี..แต่พวกเขาต้องเผชิญกับสิ่งน่าสพรึงกลัว นั่นคือ มอร์ลอค ชนเผ่ากินเนื้อที่ดุร้าย ซึ่งจะขึ้นมาจากที่อยู่ใต้ดิน เพื่อล่าพวกอีลอย วิวัฒนาการแห่งศตวรรษ ได้แบ่งแยกให้มอร์ลอคกลายเป็นนักสะกดรอยและนักล่า ภายใต้การนำของหัวหน้าผู้ชาญฉลาด ผู้มีหน้าตาเหมือนมนุษย์ แต่เป็นที่น่าหวั่นเกรง เขาคือ อูเบอร์-มอร์ลอค อเล็กซานเดอร์พบว่า มนุษยชาติได้แบ่งออกเป็นชนเผ่าผู้ล่า..และผู้ถูกล่า!!!
เอริก ลาเมลา

เอริก มานูเอล ลาเมลา (เกิด 4 มีนาคม ค.ศ. 1992) เป็นอดีตนักฟุตบอลอาชีพชาวอาร์เจนตินาที่เล่นในตำแหน่งกองกลางตัวรุกและปีกขวา
เขาเริ่มต้นอาชีพกับรีเบร์เปลต ต่อมาในปี ค.ศ. 2011 เขาย้ายไปโรมา ด้วยค่าตัว 12 ล้านยูโร หลังจากผ่านไปสองฤดูกาลในเซเรียอา เขาย้ายไปเข้าร่วมทอตนัมฮอตสเปอร์ด้วยค่าตัว 25.8 ล้านปอนด์ เขาลงเล่น 257 นัด และทำ 37 ประตูให้กับสโมสร พาทีมเป็นรองแชมป์ ยูฟ่าแชมเปียนส์ลีกในฤดูกาล 2018–19 ในเดือนกรกฎาคม ค.ศ. 2021 เขาย้ายร่วมทีมเซบิยา ซึ่งเป็นส่วนหนึ่งในข้อแลกเปลี่ยนการซื้อตัว บรายัน ฆิล ของสเปอร์ ลาเมล่าประกาศเลิกเล่นฟุตบอลอาชีพในปี ค.ศ. 2025
นอหจากนี้เขาลงเล่นให้กับทีมชาติอาร์เจนตินาชุดใหญ่มาตั้งแต่ปี ค.ศ. 2011 และเคยพาอาร์เจนตินาคว้ารองแชมป์โกปาอาเมริกา 2015 ที่ประเทศชิลี และโกปาอาเมริกาเซนเตนาริโอ ที่สหรัฐ
ทีมชาติ.
ลาเมลาลงเล่นให้กับทีมชาติอาร์เจนตินา รุ่นอายุไม่เกิน 20 ปี ในการแข่งขันฟุตบอลโลกเยาวชนอายุไม่เกิน 20 ปี 2011 โดยเขาทำได้สามประตูจากการลงเล่นสี่นัด
เขาลงเล่นนัดแรกให้กับทีมชาติชุดใหญ่เมื่อวันที่ 25 พฤษภาคม ค.ศ. 2011 ในนัดกระชับมิตรพบกับปารากวัย
ต่อมาวันที่ 3 กันยายน ค.ศ. 2014 ลาเมลายิงประตูแรกในนามทีมชาตินัดที่อาร์เจนตินาเอาชนะเยอรมนี 4–2 และในเดือนพฤษภาคม ค.ศ. 2015 ลาเมลาถูกเลือกติดทีมชาติโดยเคราร์โด มาร์ตีโน ในการแข่งขันโกปาอาเมริกา 2015 ที่ประเทศชิลี
ในปี ค.ศ. 2016, ลาเมลาถูกเลือกติดทีมชาติอีกครั้ง ในการแข่งขันโกปาอาเมริกา 2016 เขาเป็นส่วนหนึ่งที่พาอาร์เจนตินาไปถึงรอบชิงชนะเลิศ เขาลงเล่นในรอบแบ่งกลุ่มทุกนัด และยิงประตูในนัดที่ชนะโบลิเวีย 3–0 จากฟรีคิก ต่อมาก็ยิงประตูในรอบก่อนรองชนะเลิศ นัดที่ชนะเวเนซุเอลา 4–1 โดยนัดนั้นเขาลงมาเป็นตัวสำรอง และในรอบชิงชนะเลิศ นัดที่พบกับชิลี เขาลงเล่นในฐานะตัวสำรอง โดยลงมาในนาทีที่ 111 ช่วงต่อเวลาพิเศษ สุดท้ายชิลีเป็นฝ่ายชนะลูกโทษ 4–2
คู่ระห่ำ ฝรั่งแสบ

คู่ระห่ำ ฝรั่งแสบ (อังกฤษ: From Paris with Love) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2010 กำกับโดย ปีแยร์ โมเรล นำแสดงโดย จอห์น ทราโวลตา, โจนาธาน รีส เมเยอร์ส, กาเชีย สมุทเนียค,
ริชาร์ด เดอร์เดน
เนื้อเรื่องย่อ.
ความปรารถนาของหนุ่มเจ้าหน้าที่รัฐที่มีชื่อว่า เจมส์ รีซ คืออยากโดดเด่นเจิดจ้ามากกว่าอยู่ในเงาของการงานเดิมๆ แต่แล้วเมื่อเขาได้เคียงบ่าเคียงไหล่กับตำรวจปราบปรามอาชญากรรมกับคู่หูคนใหม่ นั่นคือ ชาร์ลี แว็กซ์ ทว่าระหว่างที่ทั้งสองบุกทะลวงปารีสในภารกิจต่อต้านขบวนการก่อการร้าย เพื่อความสงบสุขของชาวประชา สายลับหนุ่มกลับพบว่าอาวุธที่ร้ายกาจที่สุดก็คือคนที่เรารักที่สุดนั่นเอง
หนูไฮโซ ขอเป็นฮีโร่สักวัน

หนูไฮโซ ขอเป็นฮีโร่สักวัน (อังกฤษ: Flushed Away) เป็นภาพยนตร์อนิเมชั่น สัญชาติอเมริกา สร้างขึ้นเมื่อปี ค.ศ. 2012 กำกับโดย เดวิด โบเวอรส์, แซม เฟลล์ ให้เสียงพากย์โดย ฮิว แจ็กแมน, เคต วินสเล็ต, เอียน แม็กเคลเลน, ฌ็อง เรโน, บิลล์ ไนย์, แอนดี้ เซอร์คิส, เชน ริชชี
เนื้อเรื่องย่อ.
เรื่องราวของร็อดดี้ "หนูสังคม" ชั้นสูง ที่ถูกไล่ออกจากแฟลตที่เคนซิงตัน เมื่อลงสู่แรทโทโปลิส โลกคึกคักในท่อระบายน้ำใต้ท้องถนนกรุงลอนดอน ที่นั่นเขาได้พบ "ริต้า" นักธุรกิจเก็บกู้ของเก่าที่เก็บของในท่อระบายน้ำด้วยเรือแจมมี่ดอดเจอร์ที่ซื่อสัตย์ ทั้งสองต้องหาทางลัดเลาะไปในเมืองวุ่นวายที่มีอันตรายรอบด้านต่อหนูทุกตัว รวมถึงน้ำวนไหลเชี่ยวที่เกิดขึ้นอย่างไม่รู้เนื้อรู้ตัวด้วย
และที่สำคัญที่สุดคือคางคกผู้ชั่วร้ายกับสไปค์และวิทตี้ หนูรับใช้ของมัน แม้ร็อดดี้จะไม่คุ้นเคยในตอนแรก แต่อภิสิทธิหนูอย่างเขาก็กลายเป็นวีรบุรุษอย่างไม่น่าเชื่อเมื่อได้รู้ว่าแรทโทโปลิสกำลังจะมีอันตรายจากโลกเบื้องบน
ส.ว.า.ท. หน่วยจู่โจมระห่ำโลก

ส.ว.า.ท. หน่วยจู่โจมระห่ำโลก (อังกฤษ: S.W.A.T.) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2003 กำกับโดย คลาร์ก จอห์นสัน นำแสดงโดย ซามูเอล แอล. แจ็กสัน, โคลิน ฟาร์เรล, มิเชลล์ ราดรีเกซ, แอลแอล คูล เจ ภาพยนตร์เรื่องนี้มีภาพยนตร์ภาคต่อคือ ส.ว.า.ท. หน่วยจู่โจมระห่ำโลก 2
เนื้อเรื่องย่อ.
จิม สตรีท สมาชิกเก่าของทีม S.W.A.T. ถูกไล่ออกจากทีมพร้อมกับ ไบรอัน แกมเบิล คู่หูเพื่อนซี้ เนื่องจากการตัดสินใจที่ไม่เหมาะสมของทั้งคู่ในการเข้าชิงตัวประกันในเหตุการณ์การปล้นธนาคาร จนทำให้ตัวประกันได้รับบาดเจ็บจนกรมตำรวจต้องถูกฟ้องร้อง หลังจากนั้นแกมเบิลก็ลาออกจากทีมทันที แต่สำหรับสตรีทการเป็นตำรวจหมายถึงชีวิตทั้งชีวิต เขาจึงยอมถูกลดขั้นมาทำงานในห้องเก็บปืนและได้แต่หวังว่าวันหนึ่งจะมีโอกาสได้สวมชุดยูนิฟอร์มของหน่วย S.W.A.T. อีกครั้ง ต่อมาเมื่อ ฮอนโด ฮาร์เรลสัน หน่วยสวาทสุดเก๋าผู้เป็นตำนาน ได้ถูกเรียกตัวกลับมาประจำการรับหน้าที่มอบหมายให้ทำการสร้างหน่วยสวาททีมใหม่ขึ้นมา เขาได้คัดเลือกลูกทีม 5 คน ประกอบไปด้วย ไมเคิล บ็อกเซอร์ , ที.เจ. แม็คเคบ 2 สมาชิกในทีมเดิม ร่วมด้วย ดีคอน เดค เคย์ นายตำรวจจอมพลังน้องใหม่ ส่วนอีก 2 คนที่เหลือ ฮอนโดจำต้องงัดข้อกับผู้บังคับบัญชาจอมสร้างภาพอย่าง โทมัส ฟุลเลอร์ ที่ไม่อนุมัติลูกทีมที่เหลือ 2 คนที่ฮอนโดต้องการ คนแรกคือตำรวจหญิงสุดแกร่ง คริส ซานเชซ ที่ฟุลเลอร์รับไม่ได้หากหน่วยสวาทต้องมีผู้หญิง ส่วนอีกคนคือจิม สตรีท ที่ถูกไล่ออกโดยฟุลเลอร์ เพียงไม่กี่อาทิตย์หลังจากการฝึกความแข็งแกร่งทางร่างกาย ทีมสวาทชุดใหม่ซึ่งผ่านบททดสอบสุดหินของผู้กองฟุลเลอร์มาได้ ก็ต้องได้รับภาระกิจสุดอันตราย ในการควบคุมตัว อเล็กซ์ มอนเท็ล เจ้าพ่อค้ายาตัวเอ้ชาวฝรั่งเศส ที่มาถูกจับกุมอย่างบังเอิญในอเมริกา โดยในตอนที่ถูกจับกุม อเล็กซ์ได้ประกาศผ่านทาง TV ไปทั่วโลกว่า จะให้เงินจำนวน 100 ล้านเหรียญสหรัฐกับใครก็ตามที่สามารถช่วยเขาหนีจากการจับกุมครั้งนี้ได้ ซึ่งสร้างความวุ่นวายไปทั่ว เมื่อกลุ่มผู้ก่อการร้ายจากทั่วโลกได้ยอมลงทุนที่จะบุกเข้าชิงตัวอเล็กซ์จากการควบคุมของตำรวจ เพื่อแลกกับเงินมหาศาล และในจำนวนผู้ก่อการร้ายก็มีไบรอัน แกมเบิล อดีตเพื่อนซี้ของจิมรวมอยู่ด้วย
จับตาย 48 ชั่วโมง

จับตาย 48 ชั่วโมง (อังกฤษ: 48 Hrs.) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1982 กำกับโดย วอลเตอร์ ฮิล นำแสดงโดย นิค โนลเต้, เอ็ดดี้ เมอร์ฟี, แอนเน็ต โอทูล ภาพยนตร์เรื่องนี้มีภาพยนตร์ภาคต่อคือ จับตาย 48 ชั่วโมง ภาค 2
เนื้อเรื่องย่อ.
แจ๊ค เคทส์ นายตำรวจผู้ต้องรีบตามสืบคดีโดยมี เรจจี้ แฮมมอนด์ นักโทษผู้ซึ่งเป็นพยานคนเดียวในคดีนี้ มีคนมาตามล่าพวกเขา ก็ต้องมีการหนีตายและรับมือกับพวกมัน
พระเจ้าโตฮาน-บว่า

พระเจ้าโตฮาน-บว่า ([θò.hàɰ̃.bwá]; ค.ศ. 1505 – พฤษภาคม ค.ศ. 1542) หรือในนวนิยายผู้ชนะสิบทิศเรียกชื่อว่า พระเจ้าโสหันพวา เป็นกษัตริย์แห่งอาณาจักรอังวะระหว่าง ค.ศ. 1527–1542 พระโอรสองค์ใหญ่ของเจ้าฟ้าซะโลนแห่งโม่ญี่น เป็นผู้บัญชาการกองทัพโม่ญี่นในการรุกรานพรมแดนของอาณาจักรอังวะ ในช่วงครึ่งแรกของคริสต์ศตวรรษที่ 16 เดือนมีนาคม ค.ศ. 1527 เจ้าชายเชื้อสายไทใหญ่ได้รับการสถาปนาเป็นกษัตริย์แห่งอังวะโดยซะโลน ภายหลังจากโม่ญี่นนำกองทัพไทใหญ่เอาชนะอังวะได้ใน ค.ศ. 1527 หลังจากเจ้าฟ้าซะโลนถูกปลงพระชนม์ใน ค.ศ. 1533 พระเจ้าโตฮาน-บว่ากลายเป็นผู้นำแห่งอาณาจักรและเป็นกษัตริย์ผู้มีข้อถกเถียงเนื่องจากไม่ได้รับการยอมรับทันทีจากผู้นำเมืองอื่น ๆ ของอาณาจักร
พระองค์เป็นที่จดจำในประวัติศาสตร์พม่าจากการเกิดการนองเลือดตลอดรัชสมัย ทั้งสังหารพระภิกษุผู้มีความรู้ รวมถึงปล้นทรัพย์สมบัติจากพระเจดีย์ตามวัดต่าง ๆ และเผาหนังสือคัมภีร์ ทำให้พระองค์เป็นที่เกลียดชังจากชาวพม่าและชาวไทใหญ่ ทั้งยังเฉยเมยไร้ความสามารถที่จะระดมชาวไทใหญ่ไปต่อสู้กับอาณาจักรตองอูซึ่งเคยเป็นรัฐบรรณาการของอาณาจักรอังวะ ตองอูที่แข็งแกร่งมากขึ้นเริ่มมีความคิดที่จะรวบรวมดินแดนหลังได้รับชัยชนะในการรุกรานอาณาจักรหงสาวดีของชาวมอญในปี ค.ศ. 1534-1539 ระหว่างที่อังวะไม่ได้ดำเนินการอะไร ตองอูได้โจมตีและยึดครองแปร เมืองในอาณัติของอังวะได้ในปี ค.ศ. 1539 พระเจ้าโตฮาน-บว่าและพันธมิตรไทใหญ่เข้าขัดขวางแต่สายเกินไป กองทัพของอังวะพ่ายแพ้ต่อกองทัพของพระเจ้าบุเรงนองแห่งตองอูในเดือนเมษายน ค.ศ. 1542
หลังจากความปราชัยของอังวะ เหล่าข้าราชบริพารเริ่มมีความคิดที่จะพยายามชิงอำนาจ ในเดือนพฤษภาคม ค.ศ. 1542 พระเจ้าโตฮาน-บว่าถูกลอบปลงประชนม์โดยยานนอง หัวหน้าคณะเสนาบดีของพระองค์
โมหินี

โมหินี ("Mohinī") เป็นอวตารของพระวิษณุที่เป็นเพศหญิง โดยเป็นหญิงแพศยา ("femme fatale") ที่ล่อลวงคนให้ลุ่มหลงก่อนนำไปสู่การลงโทษ โมหินีปรากฏใน "มหาภารตะ" ที่ระบุว่าพระวิษณุอวตารลงมาเป็นสตรีเพศมาล่อลวงเอาหม้อน้ำอมฤตจากอสูรซึ่งถูกขโมยมา ไปคืนแก่เทวดาเพื่อคงความอมตะ ส่วนใน "วิษณุปุราณะ" ระบุว่าโมหินีปราบภัสมาสูร หรืออสูรขี้เถ้าที่ก่อกวนเทวดาบนสวรรค์ เพราะก่อนหน้านี้ภัสมาสูรเคยขอพรกับพระศิวะ ว่าหากเอามือตนสัมผัสศีรษะของใคร ผู้นั้นก็จะกลายเป็นขี้เถ้า พระศิวะจึงขอให้พระวิษณุช่วย พระวิษณุจึงอวตารเป็นโมหินี ภัสมาสูรหลงไหลในตัวโมหินีมากและขอแต่งงานด้วย โมหินีจึงตอบตกลง แต่มีข้อแลกเปลี่ยนว่าภัสมาสูรจะต้องเต้นระบำเลียนแบบโมหินีด้วย แต่แล้วโมหินีเต้นในท่าที่ต้องจับศีรษะตัวเอง เมื่อภัสมาสูรหลงกลทำตามนาง ตัวก็กลายเป็นขี้เถ้าไป
พระศิวะลุ่มหลงโมหินีจนอสุจิธาตุเคลื่อน ทั้งสองมีบุตรด้วยกันองค์หนึ่งคือ อัยยัปปันในคติเกรละ หรืออัยนาร์ในคติทมิฬ
คติพราหมณ์ไทย.
ในคติพราหมณ์ไทย มีอวตารของพระวิษณุองค์หนึ่งเรียกว่า อัปสราวตาร หรือ อัจฉราวตาร มีเนื้อหาใกล้เคียงกับอวตารของโมหินี ในหนังสือ "นารายณ์สิบปาง" ฉบับโรงพิมพ์หลวง ระบุว่า มีอสูรตนหนึ่งชื่อ อสุรนนทุกพรหม เป็นพนักงานตักน้ำล้างเท้าเทวดา มักถูกเทวดาอื่นกลั่นแกล้งด้วยการทุบโขกศีรษะและดึงเส้นผมจนหัวล้าน ด้วยเหตุนี้นนทุกจึงทูลขอนิ้วเพชรชี้ผู้ใดก็ตายจากพระอิศวร แล้วล้างแค้นด้วยการใช้นิ้วเพชรชี้เทวดาตายเป็นจำนวนมาก พระอิศวรมีเทวโองการให้พระนารายณ์ไปปราบนนทุก ด้วยการอวตารเป็นอัปสร ชื่อนางอัปสรกัญญา (บ้างว่า นางเทพอัปสร หรือสุวรรณอัปสร) นนทุกเห็นเป็นหญิงงามก็เกี้ยวพาราสี นางอัปสรกัญญากล่าวว่าหากรักจริงต้องรำตาม นนทุกจึงตอบตกลง ทั้งสองรำอยู่หลายเพลง จนถึงท่าให้ชี้ที่ขา นนทุกก็หลงกลทำตาม กระดูกขาจึงหายไปเพราะเดชของนิ้วเพชร นนทุกล้มลง พระนารายณ์คืนร่างแล้วก้าวพระบาทเหยียบบนอกของนนทุก พระนารายณ์ชี้แจงเหตุที่ลงทัณฑ์นนทุก แล้วสาปสรรไว้ว่า "ถึงมึงจะมีฤทธิ์เกิดเป็นวงศ์พรหม มีเศียรสิบเศียร ยี่สิบหัตถ์ ถอดดวงใจไว้จากกาย ก็คงจะฆ่ามึงให้ได้ มึงจะเกิดชาติใด กูก็จะตามไปล้างมึงทุกชาติ" แล้วสังหารนนทุก นนทุกไปจุติเป็นอุปปาติกะที่เชิงเขาไกรลาส หลังจากนั้นนนทุกบำเพ็ญเพียรด้วยการบรรเลงดนตรี ครั้นพระอิศวรได้สดับก็พอพระทัยในเสียงเพลง จึงประทานพรให้ว่า "ให้เกิดในวงศ์พรหม มีสิบเศียรยี่สิบหัตถา ถอดดวงชีวิตออกจากกายได้ ให้พรหมลิขิตกำหนดอายุพันหนึ่งเป็นกำหนด" หลังจากนั้นนนทุกไปเกิดเป็นอสูรบนเกาะลงกาชื่อทศกัณฑ์ หลังจากนั้นพระนารายณ์อวตารไปเป็นพระรามไปปราบทศกัณฑ์อีกตามพระราชนิพนธ์เรื่อง "รามเกียรติ์"
เปเตร์ เปการีก

เปเตร์ เปการีก (เกิดวันที่ 30 ตุลาคม ค.ศ. 1986) เป็นนักฟุตบอลอาชีพชาวสโลวาเกีย ปัจจุบันลงเล่นในตำแหน่งกองหลังให้กับแฮร์ทา เบเอ็สเซและทีมชาติสโลวาเกีย
สโมสรอาชีพ.
ซิลินา.
เปการีกเกิดที่เมืองซิลินา และเริ่มต้นเส้นทางฟุตบอลกับสโมสรเยาวชนของเมืองนี้เอง เขาลงเล่นนัดแรกในสโลวักซูเปอร์ลีกา ให้กับ ZŤS Dubnica ด้วยสัญญายืมตัวจากซิลินา ในฤดูกาลแรก เขาได้ลงเล่น 27 นัด และกลับสู่ซิลินาในช่วงฤดูร้อน ค.ศ. 2005 เขาคว้าแชมป์ลีกในฤดูกาล 2006–07 ซึ่งเขาได้ลงเล่น 35 นัด
ว็อลฟส์บูร์ก.
เขาลงเล่นในครึ่งฤดูกาลแรกของสโลวักซูเปอร์ลีกาในฤดูกาล 2008–09 และเซ็นสัญญา 4 ปีครึ่งกับเฟาเอฟเอล ว็อลฟส์บูร์ก สโมสรในบุนเดิสลีกา เมื่อเดือนมกราคม ค.ศ. 2009
วันที่ 31 มกราคม ค.ศ. 2009 นัดที่ 18 ของฤดูกาล เขาลงเล่นนัดแรกในบุนเดิสลีกาซึ่งว็อลฟส์บูร์กเสมอกับเอฟเซเคิล์น 1–1 โดยในครึ่งเวลาแรก โค้ชของเขา เฟลิกซ์ มากัท ได้เปลี่ยนตัวเปการีกลงมาเล่นแทน Cristian Zaccardo เขาลงเล่นในครึ่งฤดูกาลหลังเกือบครบทุกนัด และช่วยพาว็อลฟส์บูร์กคว้าแชมป์ลีกสมัยแรกของสโมสร
Kayserispor.
ในเดือนสิงหาคม ค.ศ. 2011 เปการีกย้ายไปเล่นให้สโมสรในประเทศตุรกีอย่าง Kayserispor ในฤดูกาล 2011–12 ด้วยสัญญายืมตัว
แฮร์ทาเบอร์ลิน.
หลังจากผ่านไปหนึ่งปีในตุรกี เปการีกได้กลับสู่ประเทศเยอรมนีอีกครั้ง และเซ็นสัญญากับสโมสรกีฬาแฮร์ทาเบอร์ลิน
ในวันที่ 31 มีนาคม ค.ศ. 2017 ฤดูกาลที่แปดของเขาในเยอรมนี เปการีกทำประตูแรกในบุนเดิสลีกา ในนัดที่แพ้ฮ็อฟเฟินไฮม์ 1–3 โดยนัดนั้นเป็นนัดที่ 151 ในบุนเดิสลีกาของเขา
ทีมชาติ.
เปการีกลงเล่นทีมชาตินัดแรกในการพบกับสหรัฐอาหรับเอมิเรตส์ เมื่อวันที่ 10 ธันวาคม ค.ศ. 2006 เขายิงประตูแรกในนัดที่สโลวาเกียเปิดบ้านเอาชนะซานมารีโน 7–0 เขาเป็นส่วนหนึ่งของทีมชาติสโลวาเกียในการแข่งขันฟุตบอลโลก 2010 และฟุตบอลชิงแชมป์แห่งชาติยุโรป 2016
 "ณ วันที่ 8 ตุลาคม ค.ศ. 2017"
เกียรติประวัติ.
MŠK Žilina
ว็อลฟส์บูร์ก
แฮร์ทาเบอร์ลิน
อ็อนเดรย์ ดูดา

อ็อนเดรย์ ดูดา (เกิดวันที่ 5 ธันวาคม ค.ศ. 1994) เป็นนักฟุตบอลกองกลางชาวสโลวาเกีย ปัจจุบันลงเล่นให้กับสโมสรกีฬาแฮร์ทาเบอร์ลินและทีมชาติสโลวาเกีย ชื่อเล่นของเขาคือ "ดูดีโญ" และ "อ็อนเดรย์ ดิ มาริอา"
สโมสรอาชีพ.
ดูดาเริ่มต้นเส้นทางอาชีพกับสโมสรบ้านเกิดอย่าง MFK Snina ต่อมาเขาย้ายไป MFK Košice ซึ่งเขาได้เลื่อนมาเล่นชุดใหญ่เมื่อายุ 17 ปี โดยลงมาเล่นนัดแรกเป็นตัวสำรอง นัดที่เปิดบ้านชนะ ŠK Slovan Bratislava 1–0
ในช่วงฤดูหนาวของฤดูกาล 2013-2014 ดูดาตัดสินใจที่จะไม่ต่อสัญญากับ Košice ซึ่งเขาจะหมดสัญญาในช่วงฤดูร้อนที่จะถึงนี้ ในเดือนกุมภาพันธ์ ค.ศ. 2014 ดูดาย้ายไปร่วมทีมลีเกียวอร์ซอด้วยสัญญา 4 ปีครึ่ง
ในวัยที่ 30 กรกฎาคม ค.ศ. 2015 ดูดาถูกหินปาใส่ ในรอบคัดเลือกยูฟ่ายูโรปาลีก นัดที่ลีเกียออกไปเยือนสโมสร Kukesi ในประเทศแอลเบเนีย เขาได้รับบาดเจ็บจนถูกส่งตัวออก และการแข่งขันถูกยกเลิก นัดนั้นลีเกียได้รับสิทธิ์ชนะ 3–0 และเจ้าบ้านถูกปรับด้วยเงิน 49,160 ปอนด์ และห้ามไม่ให้มีผู้เข้าชมในการแข่งขันเกมยุโรปในบ้านครั้งถัดไป
แฮร์ทาเบอร์ลิน.
วันที่ 20 กรกฎาคม ค.ศ. 2016 ดูดาเซ็นสัญญากับสโมสรกีฬาแฮร์ทาเบอร์ลินในบุนเดิสลีกา ด้วยสัญญา 5 ปี แต่หลังจากนั้นเขาต้องเข้ารับการผ่าตัดเข่าในเดือนพฤศจิกายน ค.ศ. 2016 ดูดาลงเล่นนัดแรกให้กับแฮร์ทาเมื่อวันที่ 25 กุมภาพันธ์ ค.ศ. 2017 นัดที่เปิดบ้านเอาชนะไอน์ทรัคท์ฟรังค์ฟูร์ท 2-0 โดยเขาถูกส่งลงมาเป็นตัวสำรองในนาทีที่ 89
ทีมชาติ.
ดูดาลงเล่นนัดแรกให้กับทีมชาติสโลวาเกียเมื่อวันที่ 18 พฤศจิกายน ค.ศ. 2014 โดยลงมาแทนมาเรก ฮัมชีก นาทีที่ 59 ในนัดที่สโลวาเกียชนะฟินแลนด์ 2-1 ซึ่งเป็นนัดกระชับมิตร 
ประตูแรกในนามทีมชาติ เกิดขึ้นในการแข่งขันฟุตบอลชิงแชมป์แห่งชาติยุโรป 2016 นัดที่สโลวาเกียแพ้เวลส์ 2–1
ต่อมาเขาทำประตูในฟุตบอลโลก 2018 รอบคัดเลือก ในนัดที่สโลวาเกียเอาชนะมอลตา 3-0 และช่วยให้สโลวาเกียจบอันดับที่สองของกลุ่ม
"อัปเดตล่าสุดเมื่อวันที่ 25 มีนาคม ค.ศ. 2018"
วอลเลย์บอลชายเวิลด์คัพ

วอลเลย์บอลชายเวิลด์คัพ  เป็นการแข่งขันวอลเลย์บอลระหว่างประเทศโดยมีทีมชาติชายชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (""; FIVB) ซึ่งเป็นองค์กรกีฬาระหว่างประเทศ ในช่วงเริ่มต้นของการแข่งขันการแข่งขันได้จัดขึ้นหลังจากโอลิมปิกฤดูร้อน ยกเว้นในปี ค.ศ. 1973 เนื่องจากไม่มีการจัดการแข่งขันขึ้น แต่ตั้งแต่ปีใน ค.ศ. 1991 เวิลด์คัพได้มีการจัดแข่งขันขึ้นก่อนกีฬาโอลิมปิกฤดูร้อนโดย 2 ทีมที่ดีที่สุดจะได้รับสิทธิ์เข้าแข่งขันกีฬาโอลิมปิกฤดูร้อน ทีมชนะเลิศการแข่งขันครั้งล่าสุดคือทีมชาติสหรัฐ ซึ่งชนะเลิศเป็นสมัยที่ 2 ในการแข่งขันปี ค.ศ. 2015
ในการแข่งขันเวิลด์คัพ 14 ครั้ง มีชาติที่ชนะในการแข่งขัน 6 ชาติ ทีมชาติรัสเซียชนะ 6 ครั้ง (4 ครั้ง ในฐานะสหภาพโซเวียต) และทีมชาติอื่นที่ชนะการแข่งขันคือทีมชาติบราซิล และทีมชาติสหรัฐ ชนะ 2 ครั้ง; และทีมชาติคิวบา ทีมชาติอิตาลี และทีมชาติเยอรมนี (ในฐานะ ทีมชาติเยอรมนีตะวันออก) ชนะ 1 ครั้ง
การแข่งขันนี้ไม่ควรจะสับสนกับวอลเลย์บอลชายชิงแชมป์โลก
วอลเลย์บอลหญิงเวิลด์คัพ

วอลเลย์บอลหญิงเวิลด์คัพ  เป็นการแข่งขันวอลเลย์บอลระหว่างประเทศโดยมีทีมชาติหญิงชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (""; FIVB) ซึ่งเป็นองค์กรกีฬาระหว่างประเทศ ในช่วงเริ่มต้นของการแข่งขันการแข่งขันได้จัดขึ้นหลังจากโอลิมปิกฤดูร้อน ยกเว้นในปี ค.ศ. 1973 เนื่องจากไม่มีการจัดการแข่งขันขึ้น แต่ตั้งแต่ปีใน ค.ศ. 1991 เวิลด์คัพได้มีการจัดแข่งขันขึ้นก่อนกีฬาโอลิมปิกฤดูร้อนโดย 2 ทีมที่ดีที่สุดจะได้รับสิทธิ์เข้าแข่งขันกีฬาโอลิมปิกฤดูร้อน ทีมชนะเลิศการแข่งขันครั้งล่าสุดคือทีมชาติจีน ซึ่งชนะเลิศเป็นสมัยที่ 2 ในการแข่งขันปี ค.ศ. 2015
ในการแข่งขันเวิลด์คัพ 12 ครั้ง มีชาติที่ชนะในการแข่งขัน 5 ชาติ ทีมชาติจีน ชนะ5ครั้งทีมชาติคิวบาชนะ 4 ครั้ง และทีมชาติอื่นที่ชนะการแข่งขันคือทีมชาติอิตาลี ชนะ 2 ครั้ง; ทีมชาติญี่ปุ่น และทีมชาติรัสเซีย (ในฐานะสหภาพโซเวียต) ชนะ 1 ครั้ง
การแข่งขันนี้ไม่ควรจะสับสนกับวอลเลย์บอลหญิงชิงแชมป์โลก
ฟีลีปึ ดึ บรีตู อี นีโกตึ

ฟีลีปึ ดึ บรีตู อี นีโกตึ  หรือ งะซีนกา ([ŋə zɪ̀ɰ̃kà]; ประมาณ ค.ศ. 1566 – เมษายน ค.ศ. 1613) เป็นนักเดินทางและทหารรับจ้างชาวโปรตุเกสภายใต้การบังคับบัญชาจากอาณาจักรยะไข่ของมเยาะอู้ และต่อมาคืออาณาจักรอยุธยาของสยาม#เปลี่ยนทาง มีการบันทึกชื่อของเขาที่สะกดแบบภาษาฝรั่งเศสว่า ฟิลิปเดอบริโต #เปลี่ยนทาง 
ประวัติ.
ฟีลีปึ ดึ บรีตู อี นีโกตึเกิดที่ลิสบอน ประเทศโปรตุเกส พ่อเป็นชาวฝรั่งเศส ดึบรีตูออกเดินทางมายังเอเชียตะวันออกเฉียงใต้ครั้งแรกในฐานะเด็กเรือ
ต่อมาเขารับใช้มี่นยาซาจี้ กษัตริย์แห่งอะระกันและได้รับแต่งตั้งให้เป็นเจ้าเมืองสิเรียม (ปัจจุบันคือตาน-ลยีน) ใน ค.ศ. 1599 พร้อมกับบังคับบัญชาเรือรบโบราณ 3 ลำและทหาร 3,000 นาย เขาสนับสนุนให้ชาวโปรตุเกสตั้งรกรากอยู่ในสิเรียมและสร้างป้อมปราการ ต่อมาเขาได้ประกาศอิสรภาพจากอาระกันพร้อมกับจับมิน ขะเมาง์ (Min Khamaung) มกุฎราชกุมารแห่งอะระกันระหว่างที่ตองอูและอาระกันกำลังต่อสู้กันอยู่ เพื่อเป็นหลักประกันในการประกาศอิสรภาพจากพม่าใน ค.ศ. 1603 ต่อมาฟีลีปึ ดึ บรีตูสมรสกับบุตรสาวของ พญาทะละแห่งเมาะตะมะ ซึ่งเวลานั้นอยู่ภายใต้การปกครองของอาณาจักรอยุธยา (สยาม ปัจจุบันคือประเทศไทย)#เปลี่ยนทาง 
ก่อนหน้านั้นในปี ค.ศ. 1602 ฟีลีปึ ดึ บรีตูกลับไปรัฐกัวเพื่อรับการรับรองอย่างเป็นทางการและได้รับการแต่งตั้งเป็น "ผู้บัญชาการแห่งสิเรียม", "นายพลผู้มีชัยแห่งหงสา " และ "ราชาแห่งหงสา" โดยรัฐบาลหลวงของโปรตุเกส
สมเด็จพระเอกาทศรถแห่งอยุธยาระดม พญาทะละ และฟีลีปึ ดึ บรีตูเพื่อมาช่วยตองอูจากการโจมตีโดยอังวะ และหลังจากนะฉิ่นเหน่าง์แห่งตองอูได้ขอสวามิภักดิ์ต่ออยุธยา อย่างไรก็ตามตองอูได้ยอมแพ้แก่อังวะ จากนั้นนะฉิ่นเหน่าง์กับฟีลีปึ ดึ บรีตูก็เผาตองอูนำทรัพย์สินและประชาชนที่เหลือกลับไปยังสิเรียม ฟีลีปึ ดึ บรีตูฉวยใช้โอกาสนี้ในการ"ยึดครองสิ่งของมีค่าตามวัดวา"และยังมีการ"ทำลายพระพุทธรูปศาลเจ้าและเจดีย์ศักดิ์สิทธิ์"#เปลี่ยนทาง 
การเสียชีวิต.
ใน ค.ศ. 1613 สิเรียมถูกปิดล้อมโดยกองทัพพม่าของพระเจ้าอะเน่าก์แพตหลุ่น หลังจากการล่มสลายของเมืองในเดือนเมษายน ค.ศ. 1613 ฟีลีปึ ดึ บรีตูถูกประหารชีวิตพร้อมกับนะฉิ่นเหน่าง์ ฟีลีปึ ดึ บรีตูถูกประหารชีวิตด้วยการเสียบประจาน ซึ่งใช้เวลาสามวันจึงเสียชีวิต ชาวโปรตุเกสมากกว่า 400 คนเป็นเชลยและถูกนำตัวกลับไปอังวะ#เปลี่ยนทาง
ผู้พิทักษ์เหล็ก

ผู้พิทักษ์เหล็ก เป็นชื่อที่ถูกใช้บ่อยมากที่สุดในขบวนการฝ่ายขวาและพรรคการเมืองในโรมาเนียในช่วงตั้งแต่ปี ค.ศ. 1927 ซึ่งเป็นช่วงเริ่มต้นของสงครามโลกครั้งที่สอง ก่อตั้งโดยคอร์เดรียนู คอร์ดรานู นอกจากนี้ยังเป็นที่รู้จักกันคือ หน่วยทหารของอัครทูตสวรรค์มีคาเอล (Legiunea Arhanghelului Mihail) หรือ ขบวนการทหาร (Mișcarea Legionară) กลุ่มผู้พิทักษ์เหล็กเป็นฝ่ายคลั่งชาตินิยมรุนแรง, ต่อต้านชาวยิว, ต่อต้านคอมมิวนิสต์, ต่อต้านทุนนิยม และส่งเสริมศาสนาคริสต์นิกายอีสเทิร์นออร์ทอดอกซ์ เหล่าสมาชิกมักจะถูกเรียกว่า พวกชุดเขียว เพราะชุดเครื่องแบบสีเขียวที่มีความโดดเด่นที่พวกเขาสวมใส่อยู่
เมื่อเอียน อันโตเนสคูได้ก้าวขึ้นสู่อำนาจในเดือนกันยายน ค.ศ. 1940 เขาได้นำกลุ่มผู้พิทักษ์เหล็กเข้าสู่รัฐบาล ในเดือนมกราคม ค.ศ. 1941 อย่างไรก็ตาม, อันโตเนสคูได้ใช้กองทัพในปราบปรามการก่อกบฏของกลุ่มผู้พิทักษ์เหล็ก เขาได้ทำลายกลุ่มองค์กร แต่ผู้บัญชาการ โฮเรีย ซีมา และผู้นำคนอื่นๆต่างได้หลบหนีไปยังเยอรมนี
ชูโนซอรัส

ชูโนซอรัส (ชื่อวิทยาศาสตร์:) เป็นญาติห่าง ๆ ของ ไททันโนซอรัส แบรคคีโอซอรัส หรือพวกตะกูลโซโลพอดทั้งหลาย แต่มีความแตกต่างที่ชูโนซอรัสมีหางเป็นลูกตุ้มเล็ก ๆ คล้ายของ แองคิโลซอรัส แต่เล็กกว่า
การค้นพบ.
Shunosaurus ถูกค้นพบครั้งแรกในปี พ.ศ. 2520 โดยกลุ่มนักเรียนฝึกหัดขุดซากดึกดำบรรพ์ ในมณฑลเสฉวน ประเทศสาธารณรัฐประชาชนจีน ชนิดพันธุ์ Shunosaurus lii ได้รับการอธิบายและตั้งชื่อโดย Dong Zhiming, Zhou Shiwu และ Zhang Yihong ในปีพ. ศ. 2526 ชื่อทั่วไปตั้งขึ้นจาก "Shu" ชื่อของแค้วนโบราณ ในมณฑลเสฉวนและเพื่อให้เป็นเกียรติแก่ หลี่ปิงผู้ว่าการรัฐเสฉวน และนักอุทกศาสตร์ ในศตวรรษที่สามก่อนคริสต์ศักราช
สโมสรกีฬาฟุตบอลนาโปลีในฤดูกาล 2017–18

ฤดูกาล 2017–18 เป็นฤดูกาลที่ 72 ของ นาโปลี ใน เซเรียอา. ทีมได้เข้าร่วมแข่งขันใน เซเรียอา, โกปปาอีตาเลีย, ยูฟ่าแชมเปียนส์ลีก, และ ยูฟ่ายูโรปาลีก.
"อัปเดตล่าสุด ณ วันที่ 18 มีนาคม ค.ศ. 2018"
ซันตาครุซ (จังหวัดลากูนา)

เทศบาลซันตาครุซ (ตากาล็อก: Bayan ng Santa Cruz) เป็นเทศบาลศูนย์กลางของจังหวัดลากูนา ประเทศฟิลิปปินส์ ในปี ค.ศ. 2015 มีประชากร 117,605 คน ตั้งอยู่ริมแม่น้ำซันตาครุซ ซึ่งไหลลงสู่ทะเลสาบลากูนาที่อยู่ทางตอนเหนือของเทศบาล ซันตาครุซอยู่ติดกับเทศบาลลุมบันและปักซันจันทางทิศตะวันออก, ปักซันจันและมักดาเลนาทางทิศใต้ และปีลาทางทิศตะวันตก ที่นี่อยู่ห่างจากมะนิลา สามารถเดินทางไปยังเทศบาลข้างเคียงโดยทางบกและทางน้ำผ่านทะเลสาบลากูนา
ซันตาครุซเป็นศูนย์กลางพาณิชยกรรมทางภาคตะวันออกของจังหวัด ประกอบด้วยบารังไกย์ 26 แห่ง แม้ว่าจะอยู่ห่างจากมะนิลาค่อนข้างไกล แต่ตัวเทศบาลก็มีการพัฒนาที่ดี ปัจจุบันถือเป็นเทศบาลชั้นหนึ่ง และเป็นศูนย์กลางจังหวัดตั้งแต่ปี ค.ศ. 1885 ทั้งในด้านการขนส่ง, พาณิชยกรรม, สาธารณสุข, การศึกษา และบริการสังคม ส่วนการเกษตรกรรม อาทิ ปศุสัตว์, พืชสวน และประมง ก็มีความก้าวหน้าอย่างรวดเร็ว
มฤตยูอัปลักษณ์ 8 ขา ถล่มโลก

มฤตยูอัปลักษณ์ 8 ขา ถล่มโลก (อังกฤษ: Eight Legged Freaks) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2002 กำกับโดย อัลลอรี อลคาเยม นำแสดงโดย เดวิด อาร์เคว็ตต์, คารี วูเรอร์, สก็อตต์ เทอร์รา, ดั๊ก อี. ดั๊ก, สการ์เลตต์ โจแฮนส์สัน
เนื้อเรื่องย่อ.
เมื่อคนงานในเหมืองแร่แห่งหนึ่งได้พบกับการรั่วไหลของสารเคมีบางชนิด ซึ่งทำให้แมงมุมตัวเล็กๆ หลายร้อยหลายพันตัว กลายสภาพเป็นแมงมุมขนาดใหญ่ยักษ์มหึมา และพวกมันกำลังหิวอยู่ซะด้วย เมื่อสัญญาณเตือนภัยเริ่มดังขึ้น “คริส แมกคอมิค” วิศวกรเหมืองแร่ และนายอำเภอหญิง “แซม พาร์กเกอร์” ต้องเป็นผู้นำกลุ่มชาวเมืองจากหลากหลายสาขาอาชีพ รวมทั้งลูกชายของเธอ “ไมค์” และลูกสาววัยรุ่น ‘แอชลีย์” นอกจากนี้ยังมีพิธีกรรายการวิทยุผู้ที่สุดแสนจะน่ารำคาญร่วมเข้าสู่สงครามกับสัตว์แปดขาจอมกระหายเลือดด้วย
ลูเซนา (เมืองในประเทศฟิลิปปินส์)

นครลูเซนา, (ตากาล็อก: Lungsod ng Lucena) หรือ ลูเซนาซิตี เป็นนครที่มีความหนาแน่นในเขตคาลาบาร์โซน ประเทศฟิลิปปินส์ ในปี ค.ศ. 2015 มีประชากร 266,248 คน
ลูเซนา เป็นนครศูนย์กลางของจังหวัดเกซอน และปกครองอย่างเป็นอิสระ แต่จะถูกรวมอยู่ในจังหวัดด้วยเหตุผลทางภูมิศาสตร์และสถิติ
ฟาโรห์แรเมซีสที่ 6

ฟาโรห์แรเมซีสที่ 6  ฟาโรห์องค์ที่ 5 แห่ง ราชวงศ์ที่ยี่สิบ พระองค์ครองสิริราชสมบัติทั้งสิ้น 8 ปีในช่วงกลางถึงปลาย คริสต์ศตวรรษที่ 12 ก่อนคริสต์ศักราช และเป็นพระราชโอรสของ แรเมซีสที่ 3 โดยเมื่อครั้งยังดำรงพระอิสริยยศเป็นเจ้าชายพระองค์ได้รับการแต่งตั้งเป็นนายพลกองทัพรถม้า
หลังการสวรรคตของพระนัดดา แรเมซีสที่ 5 พระราชโอรสของพระเชษฐาของแรเมซีสที่ 6 แรเมซีสที่ 4 แรเมซีสที่ 6 ขึ้นสืบราชบัลลังก์และถูกสืบราชบัลลังก์โดยพระราชโอรสของพระองค์ แรเมซีสที่ 7
เจอร์นีย์ 2 พิชิตเกาะพิศวงอัศจรรย์สุดโลก

เจอร์นีย์ 2 พิชิตเกาะพิศวงอัศจรรย์สุดโลก (อังกฤษ: Journey 2: The Mysterious Island) เป็นภาพยนตร์ไซไฟสัญชาติอเมริกา สร้างขึ้นเมื่อปี ค.ศ. 2012 กำกับโดย แบรด เพย์ตัน ภาพยนตร์เรื่องนี้เป็นภาคต่อของ ดิ่งทะลุสะดือโลก นำแสดงโดย ดเวย์น จอห์นสัน, ไมเคิล เคน, จอช ฮัทเชอร์สัน, วาเนสซา ฮัดเจนส์, ลูอิส กัซแมน, คริสติน เดวิส
เนื้อเรื่องย่อ.
แฮงค์ พาร์สัน นำทีมออกเดินทางเพื่อตามหาปู่ของ ฌอน แอนเดอร์สัน ที่หายตัวไปแถบที่เชื่อว่ามีเกาะมหัศจรรย์ตามนิยายของจูลส์ เวิร์น พร้อมกับพาไคลานี และนักบินเพี้ยนๆ ชื่อกาบาโตมาด้วย แล้วค้นพบเกาะในตำนานมีสัตว์เล็กกลายเป็นสัตว์ใหญ่ และสัตว์ใหญ่กลายเป็นสัตว์เล็ก คุและพวกเขาพบว่าเกาะกำลังจะถล่ม จึงต้องหาทางหนีเอาชีวิตรอดออกมา
รอเบร์ต มัก

รอเบร์ต มัก (เกิดวันที่ 8 มีนาคม ค.ศ. 1991) เป็นนักฟุตบอลอาชีพชาวสโลวาเกีย ปัจจุบันลงเล่นให้กับสโมสรฟุตบอลพีเอโอเคในกรีกซูเปอร์ลีก ซึ่งยืมตัวจากเซนิตเซนต์ปีเตอส์เบิร์ก และทีมชาติสโลวาเกีย ในตำแหน่งปีก
ทีมชาติ.
มัก ถูกเรียกตัวติดทีมชาติสโลวาเกียในนัดกระชับมิตรพบกับเดนมาร์ก เมื่อวันที่ 15 สิงหาคม ค.ศ. 2012 แต่เขาก็ไม่ได้ลงเล่น ต่อมาเขาได้ลงเล่นในฐานะตัวสำรอง นัดที่แพ้เบลเยียม 1–2 เมื่อวันที่ 6 กุมภาพันธ์ ค.ศ. 2013 โดยลงมาในนาทีที่ 61 แทนที่ตำแหน่งปีกอย่าง Miroslav Stoch
ในวันที่ 8 กันยายน ค.ศ. 2014 สโลวาเกียเริ่มต้นรอบคัดเลือกฟุตบอลชิงแชมป์แห่งชาติยุโรป 2016 ด้วยการบุกไปชนะยูเครน 1–0 ซึ่ง "มัก" ทำประตูและช่วยทีมเก็บชัยชนะได้สำเร็จ และในวันที่ 17 พฤศจิกายน ค.ศ. 2015 เขายิงสองประตูในนัดกระชับมิตรที่พบกับไอซ์แลนด์
"อัปเดตล่าสุดเมื่อวันที่ 25 มีนาคม ค.ศ. 2018"
 "ณ วันที่ 14 พฤศจิกายน ค.ศ. 2017"